យាយអៀញគឺជាអ្នកស្រុកកើតនៅទន្លេបាទី ហើយនៅក្នុងការសំភាសន៍នេះគាត់បានប្រាប់ពីបងប្អូនរបស់គាត់ ហើយថាម្តាយគាត់ស្លាប់តំាងពីប្អូនពៅបាន៣ខែហើយគាត់ត្រូវជាអ្នករ៉ាប់រងលើប្អូនដើរសុំដោះគេដើម្បីបំបៅប្អូន !!ហើយប៉ុន្មានឆ្នាំក្រោយពីម្តាយស្លាប់ទឹមឪពុកមានប្រពន្ធមួយទៀតហើយគាត់ក៏ស្រាលបន្ទុកបន្តិច!! លោកយាយមានស្វាមី២!ស្វាមីទីមួយស្លាប់ក្នុងរបបលន់ នល់គាត់ត្រូវខ្យល់គរ ហើយរហូតដល់ប៉ុល ពតគាត់មានស្វាមីដែលប៉ុល ពតរៀបអោយមួយទៀត ហើយពេលបែកប៉ុល ពតមកបានប៉ុន្មានឆ្នាំក៏ស្វាមីស្លាប់មួយទៀតដោយសារទៅកាប់ព្រៃមកវិញចាញ់!!! ហើយសព្វថ្ងៃកូនគាត់៧នាក់ក៏ត្រូវស្លាប់នៅតែកូន៤នាក់។ជីវិតលោកយាយមានការតស៊ូច្រើន។

ការសំភាសន៍ជាលើកទី២របស់លោកយាយ ឡាយ អៀញ

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះឡាយ អៀញ

ក៖ ជាដំបូងនាងខ្ញុំសូមថ្លែងអំណរគុណដល់លោកយាយដែលអោយញ៉ុមសំភាសន៍អំពីជីវប្រវត្តិរបស់លោកយាយជាលើកទី២នាងខ្ញុំឈ្មោះញ៉ែម សុគន្ធា ជាអ្នកសំភាសន៍អំពីជីវិតលោកយាយនៅក្នុងថ្ងៃនេះ ពួកយើងសំភាសន៍គឺនៅក្នុងខែមិនា ឆ្នាំ២០១៨ ការសំភាសន៍គឺមានទីតាំងស្ថិតនៅក្នុងភូមិព្រែកហូរខាងលិច សង្កាត់ព្រែកហូរ ក្រុងតាខ្មៅ ខេត្តកណ្តាល ប្រទេសកម្ពុ ជា។ យាយសូមប្រាប់ឈ្មោះពេញមើលយាយឈ្មោះអីគេវិញ?

ខ៖ ញ៉ុមឈ្មោះឡាយ អៀញហ្នឹងម៉ង!!

ក៖ ឡាយ អៀញ?

ខ៖ហ្នឹងហើយប៉ាញ៉ុមតាឡាយ។ក៖ចា៎!!ខ៖ហើយខ្លួនញ៉ុមឈ្មោះយាយអៀញហ្នឹងម៉ង។

ក៖ចា៎ពីមុនបានសំភាសន៍អំពីម៉ែឪហើយហើយលោកយាយបានប្រាប់ហើយហើយ តែបងប្អូនប៉ុន្មាននាក់យាយ?

ខ៖ បងប្អូនញ៉ុមវាមាន៥នាក់។បងប្អូន ហើយនឹង៦នាក់កូនម៉ែចុងមួយទៀតវាត្រូវ៦។

ក៖​ អ៊ីចឹងយាយមានឪពុកចុងមួយទៀត?

ខ៖មានម៉ែ។

ក៖ម៉ែចុងមួយទៀត ហ្នឹងហើយមានម៉ែចុង!!ហ្នឹងហើយ ។

ខ៖ ពីក្មេងមក!!

ក៖ហ្នឹងហើយនិយាយតទៀត។

ខ៖កូនក្មេងម៉េចដឹង!!

ក៖ កូនក្មេង!!អាណាអត់ដឹងមិនបាច់និយាយទេ ឥឡូវនិយាយបងប្អូនសិន មិញបងប្អូនទាំងអស់ប៉ុន្មាននាក់យាយ?

ខ៖ បងប្អូនញ៉ុមវាមាន៦នាក់ទាំងអាកូនចុងក្រោយ បងប្អូនម៉ែឪតែមួយវាមាន៥នាក់។ក៖ចា៎!!ខ៖ហ្នឹងហើយដល់ពេលតែម៉ែញ៉ុមស្លាប់ទៅញ៉ុមអាយុបាន១១ឆ្នាំប្អូនពៅខ្ញុំមីស្រីនោះកើតបានតែប៉ុន្មានខែម៉ែខ្ញុំត្រូវគ្រុនឬសដូងដុះច្រមុះ!!ក៖ហ៊ីៗ!!ខ៖ ដុះច្រមុះកាត់ទៅ សុ្រកពីដើមពេទ្យមិនសូវជំនាញធ្លាក់ហូរឈាមគាត់ក៏ស្លាប់ទៅ។

ក៖ ហ៊ី!!អញ្ចឹងដោយសារអាឬសដូងច្រមុះហ្នឹងគាត់ស្លាប់?ខ៖ហ៊ី!!ក៖ម៉ែ!!

ខ៖ ដល់តែគាត់ស្លាប់ទៅខ្ញុំអាយុ១១ឆ្នាំខ្ញុំវេទនាហើយខ្ញុំមើលអាប្អូនទូចហ្នឹងអា៣ខែហ្នឹងផងអាភ្លោះមួយគូរនោះទៀត។

ក៖ ចំ!!ប្អូនយាយភ្លោះអ្នកណាគេវិញយាយ?

ខ៖ ពូវិត ហើយមីងអ៊ូសហ្នឹង!!ស្គាល់ពូវិតទេ?

ក៖ដូចធ្លាប់ឮ!!

ខ៖ ពូវិតផ្ទះនៅកាច់ជ្រុងទៅវត្តបែកទៅអញ្ចេះបែកទៅទន្លេបាទីហ្នឹង!!

ក៖ហ្នឹងហើយធ្លាប់លឺ!!ខ៖អើរ!!ក៖តែដោយសារដូចវាយូរពេកទៅញ៉ុមភ្លេចទៅយាយហេ!!

ខ៖អើរ អើរ!!ចុះយើងក្មេងមកស្រករក្រោយហើយបែកគ្នាវាយូរវាមិនភ្លេចហើយ!!

ក៖​ហើយឥឡូវបងប្អូនរបស់យាយទាំងអស់គ្នាទាំងប្អូនពៅក្រោយឈ្មោះអីគេខ្លះ?

ខ៖ ចំាមើលហា៎ ទីមួយញ៉ុមយាយអៀញ !!ក៖ចា៎!!ខ៖បន្ទាប់មកយាយអុល យាយអុល យាយអ៊ូសតាវិតហ្នឹងមួយគូរ!!

ក៖ ភ្លោះស្រីមួយប្រុសមួយ?

ខ៖ ភ្លោះស្រីមួយប្រុសមួយ!!

ក៖ហើយឡូយទៀត!!

ខ៖ហើយបានមីសាវ។

ក៖ហ្នឹងហើយហ្នឹងហើយ ស្គាល់ហើយយាយសាវ!!

ខ៖ មីសាវ មីសាវហ្នឹងហ្នឹងវា៥នាក់ហើយហ្នឹងហា៎!!ក៖ចា៎!!ខ៖ហើយដល់ឪញ៉ុមយកប្រពន្ធចុងមួយទៀត មួយទៀតប្រុសអូននី ស្គាល់អានីទេ?

ក៖អត់ស្គាល់ទេ។

ខ៖ពូនី ពូនី អាហ្នឹងកើតចុងក្រោយ។

ក៖ ចុះយាយពេលហ្នឹង​ឪពុកយាយយកប្រពន្ធ អាឪពុកយាយហ្នឹងហាយកប្រពន្ធចុងពេកហ្នឹងយាយស្លាប់នៅ?ម្តាយរបស់យាយស្លាប់នៅ?

ខ៖ ព្រោះស្លាប់ហើយ ស្លាប់បាន៣ឆ្នាំបានយកហ្នឹង។

ក៖ហ្ហ៎អ៊ីចឹងទេហេ!!

ខ៖ហ្នឹងហើយ។

ក៖អ៊ីចឹងអត់អីទេ អត់មាននេះអីផង!!

ខ៖ ចុះមិនឮសូរម៉ែស្លាប់ទៅមានកូនភ្លោះមួយគូរហ្នឹងហើយមីស្រីទូចពៅហ្នឹង៣ខែហ្នឹងញ៉ុមវេទនាញ៉ុម១១ឆ្នាំមើលប្អូនហ្នឹងមើលហើយបាន៣ឆ្នំាបានគាត់ បងប្អូននៅជិតហ្នឹងបងប្អូនម្តាយធំខាងម៉ែម្តាយធំខាងឪហ្នឹងអោយគាត់រកយកប្រពន្ធកុំអោយពិបាកញ៉ុមពេក ញ៉ុមអត់បានរៀនទេ។

ក៖អត់សោះម៉ងយាយហេ?

ខ៖ អត់ស្គាល់សាលារៀននឹងគេទេ រៀនបានចេះអក្សរហ្នឹង អក្ខរកម្មសម្តេចឪអោយចាស់ៗចេះអក្សរនោះរៀនហ្នឹងអង្គុយលើគ្រែ រៀនហ្នឹងញ៉ុមអង្គុយបត់ជើងលើគ្រែពោះធំអាញើង។

ក៖ ឆ្នាំណាយាយពេលហ្នឹង?

ខ៖ ហ៊ើយរឿងសួរឆ្នាំចប់ហើយចៅ។

ក៖ចប់ហើយអ៊ីចឹងហេ?

ខ៖ចប់ហើយ ឆ្នាំមិនដឹងឆ្នាំ!!

ក៖ តែពេលហ្នឹងដឹងមុនជំនាន់សង្គ្រាមយាយណោះ?

ខ៖ បឹមមុនប៉ុល ពត តាំងពីយើងសម្តេចឪ!!

ក៖ហ្ហ៎មែន ពូញើងអាយុច្រើនណាស់ហើយហ្នឹង!!

ខ៖ អាញើង អាញើងងាប់៥០ភ្លាយហើយហ្នឹង !!

ក៖ ពូញើងហើយម៉ែញ៉ុមអ្នកណាគេបងអ្នកណាគេប្អូនយាយ?ដំណាលគ្នាឬក៏អី?

ខ៖ ទេមើល!!

ក៖ហេមើលអត់ទេ ដឹងតែប្អូនម៉ែញ៉ុមបាត់ហើយ!!

ខ៖ម៉ែហ្អែង ម៉ែហ្អែងឆ្នាំ!!

ក៖ ឥឡូវម៉ែ៥៩ហើយ។

ខ៖ហ្នឹងហើយអាញើងវាឆ្នាំកុល ម៉ែហ្អែងមិនដឹងឆ្នាំអីគេទេ!!

ក៖ ច!!

ខ៖ ហ៊ីបងមួយឆ្នាំប្អូនមួយឆ្នាំ។

ក៖ហ្នឹងហើយហ្នឹងហើយ!!

ខ៖ ចបងកុល! អាញើងកុល។

ក៖ អញ្ចឹងពូញើងនៅដល់សព្វថ្ងៃ៥៨បាត់ហើយ!!

ខ៖៥៨ កាលពេលវាស្លាប់៥០ភ្លាយហើយដែរ!!៥២អីហ្នឹង!!

ក៖ហេពូញើងស្លាប់យូរដែលហើយហ្នឹងយាយ!!

ខ៖ ហ៊ី៤ ៥ ៦ឆ្នាំមិនត្រូវ!!

ក៖មែន ពូញើងទឹមតែ៤ ៥ ៦ឆ្នាំទេហេ??

ខ៖ អើរ!!

ក៖ ពេលហ្នឹងពូញើងស្លាប់ថីយាយ ផឹកស្រាហីអី ឈឺអីគេពេលហ្នឹង?

ខ៖ ឈឺរលួយក្នុង។

ក៖ ហ្ហ៎មែនរលួយក្នុងដោយសារផឹកស្រាយាយណោះ?

ខ៖ ពេទ្យគេថាក្នុងពៅរលួយអស់ហើយ!!មកវិញធ្លាក់ឈាមស្លាប់ទៅ!!

ក៖អើយ!!

ខ៖ហ្នឹងហើយ។

ក៖ ហ្នឹងហើយលទ្ធផលអ្នកផឹកស្រាយាយណោះ?

ខ៖ហ្នឹងហើយ។

ក៖ តែឃើញយាយហេ ទោះបើឈឺអីពេលចាស់តិចតួចទៅឈឺអីតិចតួចអត់អីទេ!!វាតាមជំងឺចាស់ជរាអ៊ីចឹង!!តែដល់ពេលយាយអត់មានហូបអីដែលអាក្រក់ អាក្រក់ ដូចគាត់ផឹកមុជអីអញ្ចឹងវាសុខភាពល្អ។

ខ៖ ញ៉ុមមួយអាយ៊ូសមិនដែលស្គាល់ជាត់សុរាមីរៃអីហ្នឹង!!

ក៖យាយអនុស្សាវរីយ៍ជាមួយបងប្អូនហា៎យាយធ្លាប់មើលថែទាំងគាត់ម៉េចខ្លះ?

ខ៖ តែទាំហា៎ញ៉ុម១១ឆ្នាំហ្នឹងហាមីមី៣ខែម៉ែស្លាប់ទៅហ្នឹងវេទនាណាស់ចៅអើយ!! ពរ ថ្ងៃដើរសុំគេអោយបៅ!!ក៖ហ៊ី!!ខ៖យប់ លុយមានលុយទុកសំរាប់តែទិញទឹកដោះគោសំរាប់តែពេលយប់ទេ!!ទឹកដោះគោពីដើមអារូបចាប មួយកំប៉ុង ១១រៀលហើយតាំងយប់បៅដោះទៅថ្ងៃដើរសុំគេបៅ ហើយថ្ងៃណាប៉ះដោះគេមិនល្អរាគអាចមន៍ហូរពេញសំពត់ ហើយឈឺអញ្ចឹងទៅ ឈឺខ្លាំងពេកមើលអត់ជារាគអាចមន៍ម្តាយធំហ្នឹងជូនយកទៅពីដើមក្រពេទ្យនោះយកទៅមកពេទ្យ ភ្នំពេញពេទ្យផ្សារកាប់គោ។ក៖ហ្ហ៎!!ខ៖ហ្នឹងហើយទៅផ្សារកាប់គោបានមើលបានជាទឹមបានធំហ្នឹងបានធំធាត់ហ្នឹងបាន៣ឆ្នាំវេទនាប្អូនហ្នឹងចេះដើរ ចេះ អើរវា៣ឆ្នាំហើយវាចេះដើរចេះអីទៅបងប្អូនម្តាយធំខាងម៉ែម្តាយធំខាងឪការប្រពន្ធអោយប៉ាញ៉ុមមួយទៀត។ក៖ហ្ហ៎!!ខ៖ហ្នឹងហើយការយាយផាន់ហ្នឹងមកបានយាយផាន់ហ្នឹងមកទឹមបានអាអូននីពៅហ្នឹង ពៅក្រោយពៅប្រុស!

ក៖ តែឥឡូវយាយក្រោយហ្នឹងស្លាប់នៅ?

ខ៖ហា?

ក៖យាយក្រោយ?

ខ៖ យាយក្រោយហ្នឹងស្លាប់អស់ហើយ!!

ក៖អស់រលីងម៉ង?

ខ៖ តាយាយអស់រលីងហើយ!!នៅតែកូនៗទាំងអស់។ក៖ហ្ហ៎!!ខ៖កូនខាងខ្ញុំ៥កូន១វា៦នៅទាំងអស់នៅទាំងជំនានន់ឪជំនាន់ណែយើងលន់ នល់ យើងជំនាន់សម្តេចឪ មកជំនាន់ពតអត់មានរបូតអីមួយទេ!!

ក៖អ៊ីចឹងទាំង៦នាក់នៅទាំងអស់?

ខ៖ ទាំង៦នាក់ទល់គ្នា ឥឡូវចាស់ព្រិតយាយចាស់ប្រេងទាំងអស់!!

ក៖ហា៎!!អ៊ីចឹងបងប្អូនយាយសព្វថ្ងៃនៅទាំង៦នាក់?

ខ៖ ៦នាក់នៅទាំងអស់។

ក៖អត់មានអ្នកណាគេស្លាប់អិមួយទេហេ?

ខ៖ អត់មានទេ!!

ក៖ឡូយណាស់!!

ខ៖ហើយខ្ញុំ៧៩ហើយ!!ក៖ចា៎!!ខ៖ហើយមីប្អូនញ៉ុមមីអុលហ្នឹងបន្ទាប់ញ៉ុមហ្នឹង៧៣ហើយមកអាខ្លះមកនេះមកអានីអីវ៉ាន់មក!!

ក៖ ៥០ ៦០អីហើយ!!

ខ៖ ៥០ ៦០ ៤០ ៥០ ៦០អស់ហើយ សាវអីវ៉ាន់សុទ្ធតែនេះអីអស់ហើយ!!

ក៖ចា៎!!យាយបងប្អូនយាយប៉ុន្មាននាក់ហ្នឹង យាយស្រលាញ់អ្នកណាគេជាងគេ?

ខ៖ ស្មើទាំងអស់!!ហើយបងប្អូនខ្ញុំទាំងអស់ខ្លាចខ្ញុំណាស់!!

ក៖ម៉េចអ៊ិចឹងវិញ?

ខ៖ ខ្ញុំបងគេខ្ញុំគំរាមទាំងអស់ ហ្នឹងហើយ!!

ក៖យាយកាច។

ខ៖ពីមុនញ៉ុមនឿយខ្ញុំដឹង វាក៏វាដឹងដែរវាដឹងថាញ៉ុមនឿយជាងគេ !!ក៖ហ៊ី!!ខ៖ចុះអត់ចេះអក្សរ អត់បានរៀន អាលែងដាំបាយ ដាំបាយអោយប្អូនស៊ី ឪពុកទៅ កាលគាត់ពេលនៅមេម៉ាយនោះ មិនទៅរកស៊ី គាត់មិនធ្វើជាងផ្ទះមិនធ្វើផ្ទះបាត់វាស់ៗៗល្ងាចទៅ!!ហើយខ្ញុំមិននៅមើលប្អូនអាប្អូនៗវាទៅរៀនទៅមកវិញប្អូនស៊ីល្ងាចឡើងដាំបាយទុកឪស៊ី ហើយតាំងវេទនាណាស់បានយាយហ្នឹងមក បានយាយផាន់ហ្នឹងមក គាត់ក៏រ៉ាប់រងរឿងបាយទឹករឿងអីហ្នឹងរឿងធ្វើស្រែធ្វើអី ខ្ញុំធំឡើងក្រមុំ ពេញក្រមុំធ្វើស្រែធ្វើចំការ ធ្វើអីជាមួយគ្នាទៅ ល្ងាចឡើងជាន់អង្ករ ដងទឹកកិនស្រូវអីលើញ៉ុមនេះវាបងគេ។ក៖ហ៊ីៗ!!ខ៖បំរើប្អូនទាំងអស់។ក៖ចា៎!!ខ៖អោយជួយ ជំនួយជួយគាត់ហា៎!!ដល់អាយុបាន១៦ ១៧ទៅបានមានប្តី!!ក៖ហ៊ីៗ!!ខ៖មីប្អូនញ៉ុមមីអុល១៧គេការ។

ក៖ក្មេងៗណាស់យាយពេលការ?

ខ៖ ពីដើម១៧ ១៨ ការ អាខ្លះ១៤តើ!!ក៖ចំ!!ខ៖មីប្អូនញ៉ុមមីជីដូនៗមួយ១៤ ១៥ ។

ក៖ហើយម៉េចអ៊ីចឹងទៅយាយ ដល់ពេលអ៊ីចឹងដូចហ៊ី ដូចពេញក្រមុំនៅ?

ខ៖ ពេញក្រមុំហើយ ក្រមុំហើយបានគេហ៊ានការ!!ហ្នឹងហើយ ហើយញ៉ុមការ១៨។ក៖ចា៎!!ខ៖ប្អូនញ៉ុមការ១៧។

ក៖ អត់សូវការអាយុច្រើនៗទេ!!យាយញ៉ុម២៧ហើយអត់ទាន់រកឃើញ ហា យាយអើយពិបាកណាស់!!

ខ៖ ជំនាន់យាយវ៉ាន់ហ្អែងណោះតាឡេហា៎ ខ្ញុំហា៎!!

ក៖ម៉េចទៅយាយ?

ខ៖ យាយវ៉ាន ការរាជលន់ នល់ រត់ វេទនាណាស់រត់ទៅនៅតាខ្មៅ ញ៉ុមនៅតាខ្មៅ ។

ក៖ហ្ហ៎អ៊ីចឹងពេលយាយកើតជាមកនៅប៉ុលពត ហានៅប៉ុល ពតនៅទន្លេបាទីហ្នឹងមែនទេ?

ខ៖ នៅ ពីដើមគេហៅភូមិចាស់ គេហៅភូមិអង្គសំរោង !!ក៖ចា៎!!ខ៖ពីម៉ែពីឪពីនេះហ្នឹង ដល់តែពេលកើតកូនមានចៅហើយគេចេញ ចេញពីភូមិក្រាំងសំរោងភូមិទន្លេបាទីអ៊ីចឹងរហូត នៅហ្នឹងរហូតទល់គ្នាប៉ុល ពត៧៩(១៩៧៩)ប៉ោលមកឯណេះហ្នឹងម៉ង!!

ក៖ហ្ហ៎អ៊ីចឹងយាយភាគច្រើននៅស្រុកភូមិជាមួយម៉ែពុកញ៉ុមយាយតាញ៉ុមដែរហ្នឹងអញ្ចឹង?

ខ៖ នៅជាប់ យីយាយវ៉ានយាយអីនេះហើយតាឡេអីវ៉ាន់នេះនៅតែជាមួយនឹងគ្នាហ្នឹង!!ក៖ចា៎!!ខ៖នៅជំនាន់លន់ នល រត់មកខ្ញុំរត់មកនៅជាមួយបងប្អូនខ្ញុំបងប្អូនជីដូនមួយយាយណ៉េន ថីផននោះ គេហៅថីផនយាយណ៉េនហ្នឹង ខ្ញុំមកនៅនេះស្ពានថ្មនេះ ស្ពានថ្មតាខ្មៅនេះ ភូមិដើម ភូមិដើមមៀននេះ!!ហ្នឹងហើយនៅហ្នឹង ដល់តែពេលពួករំដោះអីគេហ្នឹងប៉ុល ពតទេណាស់!!ពួកខ្មែរក្រហមស្អី អាស្អី!!

ក៖ខ្មែររំដោះអីអញ្ចឹងហី?

ខ៖ ខ្មែររំដោះហ្នឹងហា៎មកបាញ់ទំលាយគុក។

ក៖ម៉េចទំលាយគុកវិញយាយ?

ខ៖ វាទៅបាញ់ពួកទម្លាយរំដោះអ្នកទោសចេញនោះ!!ក៖ហ៊ីៗ!!ខ៖ហ្នឹងហើយ!!ហើយហ្នឹងកាលមុនហើយមិនតាឡេគាត់រត់រត់ទៅនៅខាងជាមួយខ្ញុំដែរហ្នឹង!!យាយវ៉ានតាឡេរត់ទៅតែជាមួយខ្ញុំហ្នឹង ទៅពួនជាមួយគ្នានៅហ្នឹង ពូ អញមកមីនាងអើយ ញ៉ុមថាពូឯងមក!!បានរួចមកបានបែកគ្នាបានដល់វ៉ៃគុកហ្នឹងហើយបានបែកគ្នាអត់ហ៊ាននៅហ្នឹងទៀតទេខ្លាច ព្រលឹមឡើងខ្មោចងាប់អាណូកអាណែលនោះ!!!រត់ពីកន្លែងហ្នឹងញ៉ុមទៅនៅអូរបែកក្អម!!ក៖ហ៊ីៗ!!ខ៖ហើយពូ យាយវ៉ានហើយនឹងតាឡេមិនគាត់ទៅនៅណាអស់ពេលហ្នឹងបែកគ្នាហើយ។ក៖ចា៎!!ខ៖បែកគ្នារហូត!!

ក៖ ពេលហ្នឹងរត់!!

ខ៖រកតែព្រះអាយ៉ូសរៀងខ្លួនអាណាទៅកន្លែងណាសុខទៅកន្លែងហ្នឹងម៉ង!!

ក៖និយាយរួមទៅលៃម៉េចអោយតែបានជួបបងប្អូនអីវ៉ាន់ម៉ែឪអ៊ីចឹងទៅណាស់!!

ខ៖ហ្នឹងហើយ!!

ក៖អោយតែបាននៅជាមួយគ្នាទៅ?

ខ៖ ហ្នឹងហើយ ខ្ញុំយាយណ៊េនខ្ញុំប្អូនញ៉ុមជីដូនមួយហ្នឹងហា៎តាផនអីហ្នឹងញ៉ុមយាយណ៊េនអីហ្នឹងកូនមួយវ៉ូងហ្នឹង ទៅនៅបាននៅអូរបែកក្អម។ក៖ចា៎!!ខ៖ហ្នឹងហើយ!!

ក៖ទៅនៅហ្នឹងផ្ទះគេហីអីយាយ?

ខ៖នៅផ្ទះគេណាអត់មានផ្ទះផងហ្នឹង។

ក៖ហើយទៅនៅណា!!

ខ៖ដីទទេហ្នឹងធ្វើរោង ធ្វើខ្ទមនៅមួយៗម្នាក់ទៅ ខ្ញុំធ្វើបានទំនើរខ្ទមមួយគ្រែ មួយគ្រែប៉ុណ្ណឹងហិ!!កូនញ៉ុមមើលអាញើង ការ៉ុន អាម៉ូន មីខ្មៅវានៅជាមួយមីហ៊ុល មីហ៊ុល ។ក៖ចា៎!!ខ៖មីអ៊ុល វាយកទៅនៅជាមួយនៅជាមួយមីអ៊ុលមួយ នៅតែខ្ញុំអាម៉ូនហើយខ្មៅ អាសខ្មៅនៅជាមួយមីអ៊ុល នៅខ្ញុំនៅណែ ណែអាញើង អាម៉ូន ការ៉ុន អាប្អូនអាម៉ូនទៀតអាវណ្ណានោះ កើតពិសនៅនឹងអូរបែកក្អមហ្នឹងកើតជំងឺណែ កើតជំងឺកញ្ជ្រឹល ស្លាប់នឹងអូរបែកក្អមហ្នឹងមួយទៀត!!

ក៖កូនយាយហេ?

ខ៖ ហ្នឹងហើយកូនប្រុស !!ក៖ហ៊ីៗ!!ខ៖តូចអាយុបាន២ខួប ២ខួបហ្នឹងវាកើតកញ្ជ្រឹល កើតកញ្ជ្រឹលហ្នឹងវាមើលអត់ជា ទៅពេទ្យណាក៏មិនត្រូវពេទ្យណាក៏មិនត្រូវក៏ស្លាប់ទៅ ។

ក៖ ហើយចុះកញ្ជ្រឹលថីបានមើលមិនជាវិញយាយ?

ខ៖ កញ្ជ្រឹលហ្នឹងវាលាប់ វាលាប់ លាប់ហ្នឹងដល់លាប់រកថ្នាំអីមិនត្រូវ។ក៖ចា៎!!ខ៖ស្លាប់ទៅ!!

ក៖ហើយយាយបងប្អូនយាយភាគច្រើនគាត់រកស៊ីអីគេដែរ?ពួកគាត់ពីមុនពីមុនមក?

ខ៖ ធ្វើស្រែតែទាំងអស់គ្នាហ្នឹង មានស្អីធ្វើស្រែធ្វើចំការខ្ញុំអីវ៉ាន់ ក៏ធ្វើ ពីនៅយើងនៅមិនទាន់ប៉ុលពតធ្វើស្រែធ្វើចំការតាំងពីជំនាន់ឪណោះណាស់!!ក៖ហ៊ិ!!ខ៖សម្តេចឪហ្នឹងធ្វើស្រែធ្វើចំការ ញ៉ុមមានចំការឪឡឹក ខាងម្តាយក្មេកចែកម៉ា ដីហ្នឹងដាំឪឡឹកដាំ ធ្វើស្រែ!! ស្រុកពីដើមមានធ្វើអីធ្វើតែស្រែធ្វើតែចំការ ហើយអាខ្លះឡើងត្នោតទៅ។

ក៖ ច៎ាហើយផ្ទះយាយមានអ្នកណាគេឡើងត្នោតទេ?

ខ៖ផ្ទះញ៉ុមប្តីញ៉ុមឡើងបានមួយឆ្នំា។

ក៖ហើយម៉េចបានឈប់វិញអញ្ចឹង?

ខ៖ មើលទៅញ៉ុមខ្លាចធ្លាក់ងាប់!!

ក៖ឡើងខ្ពស់ៗយាយណោះ?

ខ៖ឡើងខ្ពស់ពេក ញ៉ុមថាតាហុងអើយកុំរកស៊ីនែឡើងត្នោតអ៊ិចឹង ញ៉ុមថាឈប់ទៅហ្នឹង បានខ្ញុំប្រវត្តិខ្ញុំជូរចត់ណាស់ តែខ្ញុំប្តីខ្ញុំគេពិន!!ក៖ចា៎!!ខ៖គេកូនចៅចិននោះ!!ក៖ចា៎!!ខ៖រកស៊ីដេរស្លឹកកាចាញ់ច្រាស ស្គាល់ស្លឹកកាចាញ់ច្រាសទេ?សួរម៉ែហ្អែងដឹងហើយ!!គ្រាន់តែដេរគ្រាន់តែទល់គ្នាទេ!!ក៖ចា៎!!ខ៖ដេរឡើងវិលហា៎!!អាហ្នឹង១០០ ១៣រៀល!!ណែ១០០ ១៣រៀលដើរ ប្តីញ៉ុមដើរដេរ ប្តីញ៉ុមហ្នឹងគេកក់លុយម្នាក់១០រៀល ១០រៀល មកដេរគេយកទាំងអស់ យកទៅគាត់ឡើងវឹងទៅដល់ណែទៅដល់បឹងត្របែកទៅសួរថៅកែគេ ស្លឹកហ្នឹងសួរទៅបានគេអោយ១០០ មើលទិញនេះ១៣ គេ១០០ហ្នឹង គេអោយ២០រៀល ចំនេញបាន៧រៀល !!ក៖ហ៊ីៗ!ខ៖ចំនេញបាន៧រៀល ៧រៀលតែយើងផាត់ថ្លៃឡានមួយឡានកង់វ័រទៅវា កាលហ្នឹងមិនដឹងមួយឡានប៉ុន្មានទេ!!

ក៖ដើមអីគេ អីគេ ដើមកាចាញ់ច្រាស់?

ខ៖ ស្លឹកកាចាញ់ច្រាស់!!

ក៖ស្លឹកកាចាញ់ច្រាស់។

ខ៖ ដូចស្លឹកត្នោតប៉ុន្តែគេហៅស្លឹកកាចាញ់ច្រាស!!

ក៖ហ្ហ៎ម៉េចអ៊ីចឹងវិញ?

ខ៖ មិនដេរស្លឹកកាចាញ់ច្រាសយើងដេរមួយគេដេរក្នុងទ្រនុងដូចខ្បើតស្លឹកអញ្ចឹងទៅបត់ដេរទៅអាហ្នឹងគេដេរក្នុងទ្រនុងអាហ្នឹងបញ្ច្រាស់!!ក៖ចា៎!!ខ៖ហើយអាដេរគ្រាន់តែទូលគ្នាអាហ្នឹង វាឡើងវិល!!សួរម៉ែហ្អែងថាស្លឹកកាចាញ៉ច្រាស់ហ្នឹងហើយ!!

ក៖ ញ៉ុមឡើងវល់អស់ហើយ!!តែយកស្លឹកត្នោតដេរទេ?

ខ៖ស្លឹកត្នោត។

ក៖តែគេហៅស្លឹកកាចាញ់ច្រាស់?ខ៖ហ៊ី!!ក៖ម៉េចទៅយាយបានអ៊ិចឹង?

ខ៖ ដេរអាហ្នឹងលក់បានទៅ ដល់ឃើញប្តីញ៉ុមហ្នឹងអូយ ប៉ិពូហុងនេះប៉ុនរកលុយបានណាស់!!គេអាមួយក៏ទិញអាមួយក៏ទិញទិញ!!ហ៊ីមើលទៅទិញមិនកើតមិនទាន់គេ ប្តីញ៉ុមឈប់ទៅរកស៊ីលក់ត្រី។

ក៖ចំ!!ទៅប្តីយាយជាអ្នករក?

ខ៖ ប្តីអ្នករក ខ្ញុំនៅកូនមួយឆ្នាំមួយមួយឆ្នាំមួយនៅផ្ទះកូនច្រើនណាស់!! ទាំងអស់១១ណាស់ញ៉ុមហា៎!!ក៖ចំ!!!!ខ៖ហ្នឹងហើយហើយដល់តែពេលដែលប្តីញ៉ុមថាមើលទៅមិនកើតទេយាយប៉ិអើយ!!!មកគេហៅបឹងធំគេហៅបឹងធំអ្នកណាគេក៏ស្គាល់ជិះកង់ ជិះកង់អើយធាក់កង់ថ្ងៃម៉ោង៥អ៊ិចឹងហិធាក់កង់មកណេះហើយ ធាក់កង់មកដេកជិតបឹងយប់ជិតភ្លឺម៉ោង៤ហ្នឹងទៅវិញហើយលក់ត្រី ត្រីស្ពឹន ត្រីត្រអោន ត្រីកញ្ចុះត្រីអីហ្នឹងហា៎!! ដាក់ទ្រុងត្រីប៉ុណ្ណេះរកស៊ីលក់ត្រី លក់លក់ៗៗៗអូយបានលុយច្រើនណាស់។

ក៖ចា៎ ជិះកង់តាមភូមិលក់មែនយាយហីអី?

ខ៖ ហ្នឹងហើយលក់ជិះ ទៅដល់នឹងផ្ទះយើងទុកត្រីហូបហើយវឹងលក់តាមថ្នល់ទក្សិណអញ្ចឹងទៅលិចទៅ ខ្នារ ត្បែង !!ក៖ហ្ហ៎!!ខ៖ស្គាល់ភូមិខ្នារ ភូមិត្បែងទេ?

ក៖ហ្ហ៎ស្គាល់ហើយ។

ខ៖ហ្នឹងទៅលក់តែហ្នឹង អាណាត្រូវដូរស្រូវដូរទៅ អាណាត្រូវទិញទិញទៅ។ក៖ហ្ហ៎!!ខ៖ហ្នឹងហើយដូរស្រូវហ្នឹង ចំនេញតែស្រូវហ្នឹងស៊ីអត់អស់ទេ!!អត់ស៊ីជង្រុកយើងទៅទេ ស៊ីតែស្រូវដូរត្រី

ក៖ត្រីហ្នឹង?

ខ៖អើរ!!

ក៖ហើយត្រីហ្នឹងទទួលពីគេមកទេ?

ខ៖ទទួលបឹមទៅទិញគេមក។

ក៖ស្មានតែទៅរកខ្លួនឯងទៀត?

ខ៖ ទៅរកឯណា ទិញពីគេ!!ទិញកន្លែងធ្នួស អួនគេហា៎!!

ក៖ ធ្នួនណាវិញទៅយាយ ទន្លេបាទី ទៅយកពីទន្លេយើងហ្នឹងមែន?

ខ៖ហ្នឹងហើយ ចុះគេអូយអួនគេអូសអីនោះ!!

ក៖នៅទន្លេបាទីយើង?

ខ៖ហ្នឹងហើយ!!

ក៖អាទន្លេយើងលេងទឹកហ្នឹងហា៎!!

ខ៖ អាហ្នឹងទឹមទិញក្រោយទេ មុនទិញ ទីញឯណេះគេហៅម្តុំបឹងធំឯណាទេ!!មិនស្គាល់គេទេ គេគ្រាន់តែប្រាប់ថាមកទិញបឹងធំមកទិញបឹងធំទិញ ជិះកង់មកទិញហ្នឹង ដល់តែទិញយូរៗទៅអ្នកភូមិយើងណោះ ដង្ខៅស្រ៊ុនក៏ !អ៊ំស្រ៊ុនមីនេះស្គាល់ហើយ ម៉ែហ្អែងស្គាល់ហើយ អ៊ំស្រ៊ុនអ៊ំវ៉ាងហ្នឹងប្តីប្រពន្ធគាត់ធ្វើថៅកែអួនណាស់!!ហើយចឹកអៀង កាលហ្នឹងចឹកអៀងអីវ៉ាន់បងញ៉ុមហ្នឹងគេថៅកែអួនហ្នឹងទទួលគេហ្នឹងទៅ!!ក៖ចា៎!!ខ៖មានតាំងត្រីជន្លួញមាន់មានតាំងត្រី!!

ក៖អីគេត្រីជន្លួញមាន់ហ្នឹង?

ខ៖ អើរមានតាំងត្រីជន្លួញមាន់ហា៎ ណែក្បាលទូចៗហើយវែងអញ្ចឹងមកហើយអត់នេះទេ ហើយចិញ្ច្រាំធ្វើប្រហិតធ្វើអីហ្នឹងហា៎!!ហ្នឹងហើយ!!

ក៖ហើយឥឡូវអត់ដែរលមានទេយាយហេ?

ខ៖ អត់អត់!!ហូស ឆ្ងាញ់ណាស់នាងអើយ!!មិនមែនដូចស្អី!!ទោះតែត្រីល្អិតក៏ឆ្ងាញ់ដែរ!!ក៖ចា៎!!ខ៖ហើយដល់ទិញទៅ យកទៅទិញពីទទួលពីគេអញ្ចឹងទៅណាស់ យើងយកទៅលក់អញ្ចឹងទៅ អាណាដូរស្រូវ មានកាតាំងមួយប៉ុននេះដូរស្រូវ ស្រូវក៏ដូរ លក់ទៅបានដើមយកមកអោយគេសល់ស្រូវហ្នឹងហូប។

ក៖ហ៊ីចំនេញហើយ!!

ខ៖ហ្នឹងហើយ ដល់រួចអញ្ចឹងទៅ ហ្ហ៎អាហុងហ្ហ៎ វារកត្រីហាវារកលក់ត្រីចំនេញបានប្រពន្ធនៅតែផ្ទះអត់ធ្វើអី គេអាមួយលក់អាមួយលក់ ច្រើនណាស់ប្តីញ៉ុមឈប់ទៅទិញស្ករ ។

ក៖ហ្នឹងហើយលក់ស្ករវិញ!!

ខ៖​ហ្នឹងហើយលក់ស្ករ ទិញស្ករពាង មួយពាង១៣០។

ក៖ចា៎!!លុយជំនាន់ហ្នឹងថ្លៃណាស់យាយហី?

ខ៖ ថ្លៃណាស់នាងអើយ ថ្លៃ លុយអីបច្ចុប្បន្ន !!លុយទៅបុណ្យមួយរៀលចាយចុះ ចាយទិញអីតែ៥កាក់ស៊ីមិនចង់អស់ផង!!ក៖ហ៊ីៗ!!ខ៖បើលតមួយចាន៥កាក់មួយចាន៥កាក់មួយចានមួយចានហ្នឹងហើយ ហើយដល់ពេលនេះប្តីញ៉ុមឈប់អាហ្នឹងទៅលក់ស្ករវិញហើយ!!គេចពីគេជាប់ តាមរហូត តាមរហូត!!ក៖ហ៊ីៗ!!ខ៖ដល់ពេលញ៉ុមលក់ស្ករវិញលក់ស្ករទាំងពាងទាំងពាងទិញមួយពាង១៣០យកមកលក់ម៉ូតតាខ្មៅនេះទេហិ!!ក៖ហ៊ីៗ!!ខ៖ហើយញ៉ុមទិញរម៉ក់បានម៉ូតូអាម៉ាលែតមួយ។

ក៖អីយ៉ាស់!!

ខ៖ និយាយពីស្រាំងអត់មានអ្នកណាគេមានទេម៉ាទន្លេបាទី ញ៉ុមមានបានម៉ូតូអាម៉ាឡែតមួយរម៉ក់ធ្ពួក ដឹកអង្ករដឹកយកមកបោះនៅ!!

ក៖នៅតាខ្មៅទៅ?

ខ៖ នៅតាខ្មៅ!!បោះមួយពាង១៣០ទីញគេណាស់!!ក៖ហ៊ីៗ!!ខ៖១៣០ យកមកលក់បាន១៧០។ក៖ចា៎!!ខ៖ហ្នឹងហើយ។

ក៖ចំនេញបាន៤០រៀល!!

ខ៖ ហ្នឹងហើយ គ្រាន់តែលក់បានប្រហែលជាបាន ពីរបី ហាប្រហែលជាមួយរដូវ មួយឆ្នាំមួយរដូវស្ករហ្នឹង ឆ្នាំក្រោយអានោះទិញលក់លក់ៗៗច្រើនពេក ប៉ិហុងញ៉ុមនិយាយថាហេអត់កើតទេយាយប៉ិអើយម៉េចហើយ !!លក់ចាប់ហ៊ួយនៅផ្ទះហា៎!!ទិញឥវ៉ាន់គេគេទៅរកស៊ីរត់អាម៉ក់ដឹកម៉ូយពីទន្លេបាទីមកតាខ្មៅទិញបន្លែទិញស្ពៃទិញ !ខែស្ទូងខែអីទិញស្ពៃទិញអីទិញត្រីងៀតទិញសៀង ទិញ !!ពីដើមសំបូរត្រីកញ្ចុះ អាត្រីកញ្ចុះបាវហ្នឹង ម៉ែហ្អែងស្គាល់ សៀងខាប់ហ្នឹង!!ក៖ចា៎!!ខ៖ទិញសៀងទិញអីហ្នឹងដាក់លក់នៅនឹងផ្ទះហ្នឹងទទួលសាច់ជ្រូកគេមួយភ្លៅទៅ ទទួលសាច់គោគេគេមានចាមមានគេវ៉ៃនៅហ្នឹងហា៎!!ទទួលលក់នៅនឹងផ្ទះហ្នឹង អាណាគេក៏មកទិញនឹងផ្ទះញ៉ុមអាណាក៏មកទិញនឹងផ្ទះញ៉ុម មកទិញផ្ទះញ៉ុមអាណាគេក៏មកទិញដែរ!!ញ៉ុមលក់!!!

ក៖ហើយមានគេលក់តទៀតអត់អញ្ចឹង?

ខ៖មានទៀត!!ដល់តែលក់អាហ្នឹងស្រុករត់ លក់អាហ្នឹងកំពុងតែចំនេញស្រុករត់។

ក៖ហ្ហ៎ដល់ពេលសង្គ្រាមលន់ នល់ចូលមកហើយយាយហីណេះ?

ខ៖ស្អីអាស្អីគេអាខ្មែរក្រហមអាពួកយួនមកដេញ ឌីឌី!!ដេញបាញ់ដេញអីហ្នឹងរត់អាតាត់អាតាយញ៉ុមរត់ទៅនៅបងថ្លៃញ៉ុម បងប៉ិហុងហ្នឹងអ្នកទៀកនោះនៅអូដឹមនេះ!!ក៖ចា៎!!!ខ៖ នៅខាងលិចជម្ពូវ័ននេះ។

ក៖​ស្គាល់ហើយស្គាល់ហើយ អូដឹម!!

ខ៖នៅហ្នឹង។

ក៖ផ្លូវទៅកំពង់សោមហ្នឹង!!

ខ៖ហ្នឹងហើយផ្លូវទៅកំពង់សោម ផ្លូវទៅអូរដឹមហ្នឹងញ៉ុមនៅហ្នឹង ញ៉ុមរត់ទៅនៅហ្នឹង។អ្ហើយបែកអស់អ៊ីចឹងស្រូវគេយកស៊ីអស់ហើយ!!ក៖ហ៊ីៗ!!ខ៖អាតេអាតាយអស់ហើយអើយ!!

ក៖ចុះអីវ៉ែអីវ៉ានផ្ទះអីគេយកខ្ទេចខ្ទីអស់ម៉ងយាយហេ?

ខ៖ យក បើញ៉ុមរត់យកបានតែឆ្នាំងបាយខោអាវ ឆ្នាំងបាយឆ្នាំងសំល។

ក៖អាហ្នឹងវាសំខាន់ជាងគេហើយ!!

ខ៖ហ៊ី!!បានតែចានឆ្នាំងបាយឆ្នាំងសំល។

ក៖ហើយមាសប្រាក់អីច្រើនណាស់យាយហី?ពេលហ្នឹងរកស៊ីបាន?

ខ៖មាសខ្ញុំអត់សូវទិញទេ ច្រើនតែទុកលុយទិញស្រែ។

ក៖ហ្ហ៎អញ្ចឹងស្រែច្រើនហេ?

ខ៖ហ៊ី ស្រែញ៉ុមហា៎មួយ១៥០០០ មួយ១៥០០០ តាឡេហ្នឹងជាអ្នកកាត់ប្លង់អោយញ៉ុម!!ក៖ចា៎!!ខ៖មីនាងទិញបានអីគេខ្លះហើយ?ទិញបានស្រែព្រៃពូស៊ុនមួយហើយ!!ប៉ុន្មានមីនាង?១៥០០០ពូ !កាត់ប្លង់ពូ ពូអ្នកកាត់ហើយ!!តាឡេហ្នឹងហា៎!!

ក៖ហ្នឹងហើយមេស្រុក!!

ខ៖មេស្រុក!!

ក៖តាញ៉ុមម៉េចដែរយាយ?ខ៖ហា៎?ក៖ចិត្តល្អហីអត់?

ខ៖ ហ៊ីស្រលាញ់ណាស់ចិត្ត តែពីរនាក់អញត្រូវគ្នាណាស់ណាស់ ស្រលាញ់គ្នាណាស់ណាស់!!កុំច្រឡំណាស់!!ក៖ចា៎!!ខ៖ហើយតាប៉ិច!!តាប៉ិចគាត់ជំទប់!!ក៖ចា៎!!ខ៖ហ៊ីៗ!!

ក៖បងធ្វើមេស្រុកប្អូនធ្វើជំទប់!!

ខ៖បងធ្វើមេស្រុកប្អូនធ្វើជំទប់។

ក៖ ខ្សែហីអីយាយពេលហ្នឹង?ខ៖ហា៎??ក៖ខូចហីអីបានឡើងធ្វើទាំងបងទាំងប្អូន?

ខ៖ ហ្នឹងហើយជំទប់ តែអត់មានអាណាគេច្រណែន និន្ទាអីគេទេ!!ក៖ចា៎!ខ៖គេមើលទៅសមត្ថភាពគេមើលទៅវាសមរម្យ។ក៖ចា៎!!ខ៖ហ្នឹងហើយ!!

ក៖ទាំង២នាក់ឆ្លាតទាំងពីហេ?

ខ៖ហ្នឹងហើយតាប៉ិចហើយខ្ញុំនៅទលមុខគ្នា។ក៖ចា៎!!ខ៖ផ្ទះទល់មុខគ្នា!!

ក៖អាផ្ទះតានៅរាល់ថ្ងៃហ្នឹងហី?

ខ៖ នៅទន្លេបាទីហ្នឹងហា?

ក៖ហ្នឹងហើយនៅរាល់ថ្ងៃ តែផ្ទះមីងសយហេ?

ខ៖​ហ្នឹងហើយផ្ទះសយនេះណាស់ហើយផ្ទះញ៉ុមនៅអាត្រង់ឈៀងនេះបន្តិច!!អាផ្លូវចុះទៅ!!

ក៖យាយនៅជាមួយប្អូនយាយមែនហីអត់ទេ?

ខ៖ ផ្ទះញ៉ុមនៅមួយ នៅដោយខ្លួនហា៎!!ក៖ហ្ហ៎!!ខ៖មានប្តីមានប្រពន្ធមានកូនហើយហ្នឹង!!ក៖ចា៎!!ខ៖មិននៅដោយខ្លួន!!

ក៖ហ្ហ៎អ៊ីចឹងនៅហ្នឹងដែរនៅម្តុំៗជិតៗផ្ទះតាប៉ិចហ្នឹងដែរ!!

ខ៖ហ្នឹងហើយ!!នៅជាប់ៗគ្នាហ្នឹង!!ក៖ចា៎!!ខ៖ក្បែរៗជាប់គ្នាហ្នឹង!!ហ្នឹងតាឡេគាត់នៅឯណោះ​រហូតក្រោយវត្តជិតទន្លេឯណោះ!!

ក៖ហ្នឹងហើយជិតប្រសាទណេះហ្នឹង!!

ខ៖ប្រាសាទផ្លូវទៅដំណាក់ហ្ហ៎!!ក៖ចា៎!!ខ៖ហ្នឹងហើយ។

ក៖ ដូនតារំលឹករឿងមកហ៊ីបើពេលក្រោយជួបមុខតាម៉េចទៅយាយ?ខ៖ហ៊ី!!ក៖ចង់ឃើញឮម៉ែនិយាយថាស្លូតណាស់!!

ខ៖ ស្លូតហើយគាត់ហ៊ីតែញញឹមញញឹមហ្នឹង!!

ក៖តែប្រពន្ធច្រើនណាស់!!!

ខ៖ ប្រពន្ធច្រើនគាត់ចាំមើលប្រពន្ធមុនគាត់យកម៉ែយាយតេន។

ក៖ហ្នឹងហើយ!!

ខ៖ បានមួយហ្នឹងយាយគាត់ក៏មិនស្លាប់ទៅ!!ក៖ហ្ហ៎!!ខ៖ដល់នេះគាត់នៅម្នាក់ឯងឡេឡឺៗគាត់មិនទៅយកយាយនៅម៉ែមីណា ។

ក៖អ៊ំខនទេ?អ៊ំខន?

ខ៖ អើរហ្នឹងហើយ!!

ក៖ហ្នឹងហើយ !!

ខ៖ អ៊ំខនមីណាហ្នឹងមិនបងប្អូនគ្នានឹងគ្នា បងប្អូនគ្នាបង្កើត ។ក៖ចា៎!!ខ៖ បងប្អូនគ្នាបង្កើតតែតាលេញទៅយក យកបាននឹងខនហ្នឹងមួយ។ក៖ចា៎!!ខ៖យកខនហ្នឹងបានមកយកយាយណា!!

ក៖ចា៎!!យាយ អ៊ំលេញយកអ៊ំខនផង យកអ៊ំណា?

ខ៖ យាយខន យកណាហា៎!!

ក៖ញ៉ុមចង់ភ្លេច នឹកឃើញពេលនេះ!!

ខ៖ យកខន យកណាហ្នឹង!!!យកខនយកណាទៀតមិនបានមីអស់ហ្នឹង២នាក់ហ្នឹង!!

ក៖ហ្ហ៎ហ្នឹងហើយ!!

ខ៖ ភាព មីភាព ហើយមីម៉ាប់ហ្នឹង!!

ក៖ហ្ហ៎!!ហ្នឹងហើយ!!

ខ៖ ហ្នឹងហើយ!!

ក៖ចំអ៊ំលេញសាហាវណាស់ ញ៉ុមភ្លេចនឹកឃើញរឿងចាស់ពេលមុននេះ!!តែអ៊ំលេញហើយនឹងអ៊ំខនហើយនឹងអំណាបងប្អូនគ្នាបង្កើត?ខ​៖អើរ!!ក៖ចាស់ៗជំនាន់មុនអាក្រក់ម្ល៉េះយាយ!!ខ៖អើរ!ក៖តែចាស់ៗ អ៊ំលេញអីស្លាប់បាត់អស់ហើយ ។

ខ៖ អើយជូរចត់ខ្ញុំបានបែក ខ្ញុំបានខ្ញុំការហើយ អុលការ អុលការហើយបានបានតាវិត ខ្អូសបានស្រុកបែក អូស ស្រុកបែកអាតាតអាតាយបែកគ្នាឡើងអស់ គ្រាន់តែវិតហ្នឹងគេបានប្រពន្ធ បានទៅខ្អូសហ្នឹងបែកទៅនៅ ទៅគេជំលៀសទៅឯណាណោះ បែកទៅមានប្តីនៅស្អីនៅឥឡូវហ្នឹងសព្វថ្ងៃហ្នឹងនៅតានីទូកមាសហ្នឹង ទៅនៅតានីហ្ហ៎!!តានីទូក!!

ក៖ហ្ហ៎កំពតណោះហ្នឹង?

ខ៖ ហ្នឹងហើយ!!វានៅឯហ្នឹង!!

ក៖ប្អូនរបស់យាយហ្នឹង?

ខ៖ប្អូនអាភ្លោះហ្នឹង!!

ក៖ហ្នឹងហើយ!!

ខ៖នៅដោយខ្លួន តែមីស្រីនៅណោះ!!ក៖ចា៎!!ខ៖តែអាប្រុសនៅទន្លេបាទីទេណាស់!!ក៖ចា៎!!ខ៖ហ្នឹងហើយហើយនៅបែកគ្នាអស់ទៅ ហើយយាយហ្នឹងមីសាវហ្នឹងបែកទៅនៅជំលៀសទៅណាបែកទៅនៅណាទៅនៅបាត់ដំបងមានប្តីទៅណោះ!!ដល់តែស្រុក!!

ក៖ គេរៀបនៅប៉ុល ពតហ្នឹងអោយហេយាយយាយសាវ។

ខ៖​ហ្នឹង ហ្នឹងហើយ រៀបនៅប៉ុល ពតហ្នឹងខ្ញុំហ្នឹងអត់ដឹងមុខប្តីសាវហ្នឹងម៉េចផង ស្រាប់ដល់មកដល់គេថាហ្ហ៎!!គេអោយមកស្រុកមកស្រុកវិញនោះស្រាប់គេបានកូនឡើងមួយវ៉ូងហើយដល់ប្តីហ្នឹងស្លាប់ទៅ!!ក៖អូយ!!ខ៖ប្តីហ្នឹងស្លាប់ទៅសាវហ្នឹងមកវេទនាយកកូនមួយវ៉ូងហ្នឹងមក!!កូន៣ ៤នោះណាស់!!ក៖ចា៎!!ខ៖ភ្លោះមួយគូរប្រុសទាំង២។ក៖ចា៎!!ខ៖ហើយមីបងមួយមីរ៉ាហើយនឹងមីដែនទាំងអស់!!ក៖ទៀត?ខ៖៤នាក់ហ្នឹងនៅទាំងអស់រាល់ថ្ងៃហ្នឹង។

ក៖តែគាត់អត់យកប្តីទៀតណាហី?

ខ៖អត់ទេ ឥឡូវអត់ទេ!!

ក៖និយាយថាពេលបែកពីប៉ុល ពតប្តីស្លាប់អត់យកប្តីទៀតទេហេ?

ខ៖ អត់ទេ អត់រហូត។

ក៖ចំ ស្មោះស្មគ្រ័តែជាមួយប្តីហ្នឹង។

ខ៖ប្តីនៅក្នុងប៉ុល ពតមួយហ្នឹង!!ដល់បែកគ្នាមកមកដល់ស្រុកបច្ចុប្បន្នហ្នឹងមកហ្នឹងវាអត់ទេ!!

ក៖គាត់ប្រហែលជាស្រលាញ់ប្តីគាត់ខ្លាំងហើយយាយហេ?

ខ៖ហ្នឹងហើយ!!ថាបំរើវាដូចស្អីហ្នឹងអញ្ចឹងតាហ្នឹង ហើយឯងហើយញ៉ុមអត់ស្គាល់មុខមិនដឹងប្តីហ្នឹងមុខម៉េចទេ!!តែមានបែកគ្នាអស់ហើយហ្នឹង។ក៖ចា៎!!ខ៖ អានេះគ្នាអស់!!

ក៖ចា៎អ៊ិចឹងពួកគាត់ពេលមុនសុទ្ធតែអ្នករកស៊ីធ្វើស្រូវធ្វើស្រែធ្វើចំការទាំងអស់?

ខ៖ ធ្វើ ធ្វើតែស្រែធ្វើតែចំការទាំងអស់គ្នាហ្នឹង!!អ្នកណាគេឡើងត្នោតឡើងទៅ!!ក៖ចា៎!!ខ៖ផ្នែកគេឡើងថ្នលទក្សិណឡើងខាងខ្សែខាងម៉ែហ្អែង អាមន អាម៉ុន អាមឿនអាអីហ្នឹង ខ្សែឡើងត្នោត ហ្នឹងហើយ ហ្នឹងសុទ្ធខ្សែឡើងត្នោតហា៎!!ក៖ចា៎!!ខ៖ហើយខ្សែត្រឹមតែមួយកាត់គេហៅភូមិល្វា ទន្លេពួកញ៉ុមអើរពួកក្រាំងសំរោងហ្នឹង!!ហ្នឹងសុទ្ធតែធ្វើចំការ។

ក៖យាយមើលក្រៅពីដាំស្រូវ ឪឡឹកមានអីគេទៀតទេ?ខ៖ហា៎??ក៖ដាំអីគេទៀតអត់?

ខ៖ ស្រេចតែនឹងគេដាំចាំមើលគេដាំ ខ្លះនែក៏ដាំពោតខ្លះក៏ដាំត្រសក់។ក៖ចា៎!!ខ៖ច្រើនត្រសក់ ខ្ញុំក៏ដាំដែរត្រសក់ ដាំត្រសក់ដាំឆៃថាវ។ក៖ចា៎!!ខ៖ញ៉ុមប៉េងប៉ោះ ដាំឪឡឹកខ្លះទៅដាំប៉េងប៉ោះខ្លះទៅហើយដាំប៉េងប៉ោះខ្លះទៅដាំត្រសក់ទៅ ដាំឪឡឹក ត្រសក់ ប៉េងប៉ោះយើងហ្នឹងទៅ ឆៃថាវ។ក៖ចា៎!!ខ៖ហ្នឹងហើយ!!

ក៖យាយដីនៅទន្លេបាទីពេលមុនល្អណាស់យាយហេ?

ខ៖ ដីល្អហើយនិយាយពីឆៃថាវដកមកសរត្រសូលហើយផ្អែមហើយកាច់ច្រលក់ប្រហុកអត់!!

ក៖អត់ហាង?

ខ៖អត់ហាងទេនាង!!ផ្អែមម៉ងនាងណាស់!!

ក៖​តែឥលូវហ្នឹងដីនៅហ្នឹងដូចរាងម៉េចមិនដឹងទេយាយហេ?

ខ៖ ឥឡូវហ្នឹងចោលនៅហ្នឹងអស់រលីងហើយ!!ក៖ចា៎!!ខ៖ដឹងអាម៉េចអាម៉េចមក មើលតាំងពីបែកមក មកនៅណេះមក ដែលស្គាល់ទន្លេស្រែអីមិនដឹងមុខ ស្រែឯខ្ញុំគេយកអស់រលីងហើយបានខ្ញុំស្អីធ្វើទៅ!!ក៖ចា៎!!ខ៖អត់រលីង!!វាអត់!!

ក៖ ហ៊ីយាយពេលវាវ៉ៃបែកជំនាន់លន់ នល់យាយទៅនៅអូរដឹមនោះយាយមានបានត្រលប់ទៅស្រុកវិញទេ?

ខ៖អត់ទេ។

ក៖ហើយបានមកចូលប៉ុល ពតទៀត?

ខ៖ ហ្នឹងហើយ!!ដល់នេះមកនៅហ្នឹងនេះ គេជំលៀសមកមកនៅស្អីពេល៧៥(១៩៧៥)!!

ក៖៧៥(១៩៧៥)សិនហេ?

ខ៖ ៧៥(១៩៧៥)គេមិនអោយត្រលប់វិលចូលស្រុកវិញ!!ក៖ចា៎!!ខ៖មកប៉ុន្តែផ្ទះគេមិនអោយចូល។

ក៖ម៉េចអញ្ចឹង?

ខ៖ហ្នឹងហ្នឹងអាពតវាមក វាមកកាន់កាប់ហើយ!!ហ្នឹងហើយ។

ក៖ហ្ហ៎វាចូលមកហើយអ៊ីចឹង?

ខ៖ ហ្នឹងហើយ!!នឹងអោយយើងមកស្រុកប៉ុន្តែបងពតគាត់កាន់កាប់ហើយ!!ហើយលុយគេអត់អោយចាយទេ!!ខ្ញុំលុយមួយកេសហា៎!!ខំប្រឹងអើយ!!លុយមួយកេសគ្រាប់។

ក៖ ថែដល់ហើយហេ?

ខ៖ហា?

ក៖ថែលុយហ្នឹងណាស់ហី?

ខ៖ហ្នឹងហើយ ខំរកទុក ខ្មោចអាញើងទិញអីស៊ីវ៉ៃគ្នា ហ្អែងយកលុយទៅទិញស្រូវ បានស្រូវណាស៊ី!!ដល់មកដល់ផ្ទះវាអត់អោយចូលផ្ទះយើងទេណាស់!!ក៖ហ៊ីៗ!!ខ៖ដីយើងផ្ទះយើង គេអត់អោយនេះទេណាស់ គេអោយយើងទៅនៅព្រៃលើហ្ហ៎!!ក៖ចំ!!ខ៖នៅចំការដូងហា៎!!ឥឡូវសួរមកថាជីវិតចប់ហើយដល់អ៊ីចឹង!!ណែដូចថាណោះដូចថាយើងមកផ្ទះវិញ៧៥ ៧៦(១៩៧៥ ១៩៧៦)ហ្នឹងយើងមិន ជិតអាពតមក !!ហ្ហ៎ខ្ញុំមេម៉ាយខ្ញុំភ្លេចប្តីញ៉ុមស្លាប់?

ក៖តាហុងស្លាប់ថី?តាហុងស្លាប់ថី?ខ៖ហា៎?ក៖តាហុងស្លាប់ថី?

ខ៖ណែខ្យល់គរ។

ក៖ខ្យល់គរពេលចូលជំនាន់ប៉ុល ពតហ្នឹងហេ?

ខ៖ លន់ នល់។

ក៖ហ្ហ៎បានយកតារ៉ែនមួយទៀតហ្នឹងយាយហេ?

ខ៖ តារ៉ែនហ្នឹងអាពតរៀបអោយទេ!!ហ្នឹងហើយ ។

ក៖ហើយពេលហ្នឹងអត់ទាន់ស្រលាញ់តារ៉ែនណាហី?

ខ៖ អត់សោះ!!តែអាពត គេចាប់រៀប បើយើងមិនរៀបគេបញ្ជូនខ្ញុំ ខ្ញុំសុទ្ធតែកូនទូចៗៗអា អាម៉ូននៅទូច ការ៉ុនវារាងនេះទេ អាញើងវាបានកងចល័តហើយប៉ុន្តែគេអោយខ្ញុំគេអោយប្រុសៗគេដើររើសគូរស្រករ ហើយអាណាមិនស្រលាញ់មកស្រលាញ៉ខ្ញុំ!!

ក៖ ហើយអញ្ចឹងតារ៉ែនគាត់អ្នករើសយាយទេអញ្ចឹងហេ?

ខ៖ហា??

ក៖តារ៉ែនអ្នករើសយាយទេអញ្ចឹងហេ?

ខ៖ ហ្នឹងហើយ!!ដល់ហើយ!!

ក៖ហើយតារ៉ែនគាត់កំលោះហីក៏អី?

ខ៖ គាត់មេម៉ាយកូន អារ៉ាន់ស្រវឹងរាល់ថ្ងៃហ្នឹង!!អាប្រមឹកហ្នឹង!!

ក៖ហ្នឹងហើយ !!

ខ៖ មានប្រពន្ធទៅប្រពន្ធគេរត់ទៅបាត់ដំបងចោលទៅ!!នៅអាពតនៅជាមួយម៉ែឥអញ្ចឹងទៅ!!

ក៖ហ្នឹងហើយ!!

ខ៖ ដល់ខ្ញុំនេះអញ្ចឹងទៅ!!ណែគេរៀបខ្ញុំហើយនឹងតារ៉ែនហ្នឹង!!

ក៖ក៏យកមកទល់សព្វថ្ងៃអារទល់ពេលតាស្លាប់អ៊ិចឹងទៅ?

ខ៖ ទល់ពេលតាហ្នឹងស្លាប់ពេលឥឡូវនេះ!!

ក៖តារ៉ែន ស្លាប់ពេលណាវិញយាយ?

ខ៖ ៩២(១៩៩២)។

ក៖៩២(១៩៩២)?

ខ៖ហ្នឹងហើយ !!

ក៖អូយយូរណាស់ហើយញ៉ុមទឹមកើតបាន២ឆ្នាំហ្នឹង !!

ខ៖ហ្នឹងហើយគាត់ស្លាប់៩២(១៩៩២)ហ៊ីពួកហ្អែងអីវ៉ាន់នៅស្រាតនៅឡើយហ្នឹង!!

ក៖ទូចៗហ្នឹង!!យាយដីពេលមុននៅនេះមែនទេ?

ខ៖អើរដី!!

ក៖តារ៉ែនស្លាប់ដុតនៅនេះមែនទេ?

ខ៖ ដុតនៅអាកន្លែងដីអ្នកគ្រូស៊ីវន!!

ក៖ហ្ហ៎ហ្នឹងហើយហ្នឹងហើយ!!

ខ៖ដុតនៅកន្លែងអ្នកគ្រូស៊ីវនហ្នឹង!!

ក៖តារ៉ែនពេលហ្នឹងស្លាប់ថីវិញយាយ?

ខ៖តារ៉ែនគាត់ឈឺ គេអោយទៅ ទៅអីគេអោយទៅបរប៉ៃលិននោះ!!

ក៖ហ្ហ៎ករ៥ហ្នឹងហេ?

ខ៖ ករ៥ហ្នឹង!!នៅតែកាប់ព្រៃហ្នឹង។ក៖ហ្ហ៎!!ខ៖ហ្នឹងទៅកាប់ឆ្ការកាប់ឆ្ការមិនចាញ់!! រួចតាលេញអីវ៉ាន់មិនចាញ់!!

ក៖ហ្នឹងហើយ!!

ខ៖តាលេញក៏ងាប់តារ៉ែនក៏ងាប់ អាណាទៅប៉ុន្មានទៅសុទ្ធតែងាប់ទាំងអស់ អាអ៊ែលប្តីមីយេនអីវ៉ាន់មិនងាប់។ក៖ចា៎!!ខ៖អារ៉េតប្តីខែមអីវ់ាន់សុទ្ធតែករ៥ទាំងអស់ងាប់ទាំងអស់ហ្នឹង!!

ក៖ហ្នឹងហើយ!!ទៅកន្លែងហ្នឹងចាញ់ណាស់យាយហេ?

ខ៖ ហ្នឹងហើយ!!

ក៖ទោះតែមិនបានគេស្លាប់ក៏ត្រូវតែមូសខាំ!!

ខ៖ វាចាញ់ ចាញ់ ចាញ់ ចាញ់ទឹកចាញ់ដីចាញ់អ្នកតាគ្រប់សព្វទាំងអស់!!

ក៖និយាយអ៊ីចឹងហាដូចរបៀបថាប្រទេសយើងសុខស្រួលហើយ ប៉ុន្តែដូចហៅប្រជាជនចាប់ទាហានហ្នឹងដូចយកទៅសម្លាប់នៅហ្នឹងអញ្ចឹងណាស់!!

ខ៖យកទៅអញ្ចឹងបើវាពិបាកហ្នឹងអញ្ចឹង!!

ក៖​តែដោយសារពេលហ្នឹងទ័ពប៉ុល ពតនៅក្នុងព្រៃហ្នឹងយាយណោះ?

ខ៖ហ្នឹងហើយ។

ក៖បានទៅអោយទៅអោយទាហានទៅបាញ់គ្នាអ៊ីចឹងទៅណោះ?

ខ៖ ញ៉ុម! ចាំមើលហា៎ញ៉ុម នៅរាជលន់ នល់ហ្នឹងគាត់ស្លាប់នៅគាត់នេះគាត់នែគាត់ខ្យល់គរ ស្លាប់យប់ហា៎ ស្លាប់នៅបឹងទំពន់ !!ក៖ចា៎!!ខ៖ដុតនៅវត្តដំបូងខ្ពស់។

ក៖ស្គាល់ហើយ!!

ខ៖ដល់ញ៉ុមមេម៉ាយហ្នឹងនៅតែឯងហ្នឹងនៅលិចឡើតលិចឡើតជួលផ្ទះគេនៅ នៅហ្នឹងជួលផងទឹកផងភ្លើងផង ឈ្នួលផ្ទះផង កូនទូចវេទនាពិបាក កូនទូចៗផងញ៉ុមពិបាកពេកបានប្អូនថ្លៃញ៉ុមហ្នឹងប៉ាអាម៉ៅហ្នឹង ប្តីយាយណ៉េន ស្គាល់យាយណេនទេ?ម៉ែ!!

ក៖ដូចធ្លាប់ឮ។

ខ៖ ម៉ែ!! ជីដូនស្រីមាស កូនប្រសារហ្នឹង!!

ក៖ស្គាល់ហើយ ហ្នឹងហើយហ្នឹងហើយ!!

ខ៖ហ្នឹងហើយបានប៉ាអាម៉ៅហ្នឹងទៅយកខ្ញុំពីកន្លែងបឹងទំពន់មក មកនៅឯតាខ្មៅហ្នឹងថានៅតាខ្មៅហ្នឹង!!ក៖ចា៎!!ខ៖ថានៅបានសុខសាន្តស្រួលប្រួលហើយ សុខស្រួលដូចបានម៉ា ហេដូចបាននៅយូរដែរ មិនគិតបើគិតរឿងឆ្នាំវាមួយឆ្នាំអីដែរ នៅទៅទៅគេមិនវ៉ៃនៅក្នុងហ្នឹងញ៉ុមមិននិយាយគេថាគេវ៉ៃគុកហ្នឹង!!

ក៖ចា៎ចា៎!!

ខ៖ដល់ទៅវ៉ៃទៅវ៉ៃគុកទៅ ហ្នឹងតាឡេអីវ៉ាន់ហ្នឹងគាត់មិនទៅរត់ពួនជាមួយខ្ញុំអីវ៉ាន់ហ្នឹង!!

ក៖​ពួននៅណាវិញ នៅក្នុងផ្ទះគេ?

ខ៖ ពួននៅក្នុង នៅហ្នឹងមានត្រង់សេ!!ក៖ហ្ហ៎!!ខ៖មានត្រង់សេមួយហើយប៉ាអាម៉ៅខ្ញុំហ្នឹងគាត់សក្ត័៣។ក៖ចា៎!!ខ៖ហ្នឹងហើយកន្សែងសរហា៎!!ពួកអាកន្សែងសរ។

ក៖ចា៎ហ្នឹងហើយ!!

ខ៖សក្ត័៣។

ក៖តាហុងហីអី?

ខ៖ ប្អូនថ្លៃតាហុងហ្នឹង តាហុងពេលហ្នឹងស្លាប់បាត់ហើយ!!

ក៖ហ្ហ៎ពេលហ្នឹងហេ?

ខ៖ហ៊ីតាហុងស្លាប់ពេលហ្នឹងគេទៅយកញ៉ុមពីណោះមក!!

ក៖ហ្នឹងហើយប្អូនថ្លៃ!!

ខ៖ហ្នឹងហើយប្អូនថ្លៃ ប្អូនថ្លៃជីដូនមួយហា៎!!ក៖ចា៎!!ខ៖ដល់មកយកទៅនៅហ្នឹងទៅ ដល់គេមកវ៉ៃអាគុកណែតាខ្មៅហ្នឹងទៅ ខ្មែរក្រហមចូលវ៉ៃហ្នឹងទៅ យប់ឡើងយាយវ៉ាន យាយវ៉ានរបូតសំពត់!!ដូចថាគាត់ដោះអាវគាត់ក្តៅស្អុស ដល់គេវ៉ៃពឹបយាយវ៉ានចងបំពង់ ដល់ពេលរត់ទៅយាយវ៉ានរបូតសំពត់ អើយល្អសើចណាស់!! ហើយដល់នេះគាត់ឈ្មោះតាសាធហ្នឹងគាត់ធ្វើអសនៈមួយធំ តាហ្នឹងគាត់គ្រូហា៎!!ក៖ចា៎!!ខ៖អសនៈគាត់មួយធំណាស់!! គ្រែ គ្រែប៉ុណ្ណឹងហិ!!អសនៈរបស់គាត់ក្រោមគ្រែគាត់មិនទូលាយ ទូលាយយើងមិនទៅទៅជ្រកក្រោមគ្រែគាត់ !!ដល់ពេលគេវ៉ៃគុកយើងមុនដំបូងចូលក្នុងត្រង់សេ សុទ្ធតែជីកត្រង់សេគ្រប់ៗផ្ទះហា៎!!ក៖ហ៊ីៗ!!ខ៖អាហ្នឹងអត់ខ្លាចទេ អាហ្នឹងគេពរ៉ូគេញ នៅជាប់ពរ៉ូគេញគេទៅវ៉ៃពរ៉ូគេញហ្នឹងទៀត!!ក៖ចំ!!ខ៖ដល់ពេលគេបាញ់ទាំងទាំងមក ឆេវៗៗហ្នឹង គេបាញ់នេះ មិនកើតចូលក្នុងរណ្តៅហ្នឹងទាំងអស់គ្នា!! ចូលដល់រណ្តៅហ្នឹងទៅ ចូលអារណ្តៅហ្នឹងដល់នេះប៉ាអាម៉ៅគាត់តគេវិញ សុវណ្ណីធីណៃ ដាក់ឆាំងឆាំងទៅវិញវាដឹង វាដឹងរណ្តៅ!! អត់កើតទេវាដឹងរណ្តៅយើងវាស្តាប់បាន វាចេញពីរណ្តៅមកចូលក្រោមសំណាក់!! ហ៊ីបើយាយវ៉ាននៅ បូបាច់បែកបញ្ឆេះហើយ!!មកចូល មកចូលក្រោមគ្រែ នៅក្រោមអសនៈតាសាធហ្នឹងហា៎!!ក៖ចា៎!!ខ៖ចូលក្នុងអសនៈហ្នឹងទាំងអស់គ្នាទៅទៅចូលក្រាបឆឹងអត់អីទេ ជៀសទំាងអស់។

ក៖ហើយយាយរបូតសំពត់?

ខ៖ យាយរបូតសំពត់លើកស្លៀកវិញទៅ!!ដល់តែពេលនេះ ស្លៀកវិញទៅ ដល់តែពេលនេះនៅសំង្ងំឈឹង ទាំងកូនទាំងចៅទាំងតាឡេយាយវ៉ាន់ទាំងនេះទាំងអស់និយាយទៅ ហ៊ីដូចភ្លេច មីនារីដែរ មីណារ៉ាដែរមិនដឹងទេដូចភ្លេចទៅ កូនចៅវានេះ!!ណែស្រាប់តែដល់នេះអញអីវ៉ាន់ហ្នឹងនៅក្រាបហ្នឹងក្បែរអញ្ចឹងទៅអញហ្នឹង វាចេញដូចអាណាមិនដឹងទាស្អីមិនដឹងទេហើយពូឡេគាត់ឈឺនោម!!បើនិយាយរឿងសើចចង់ងាប់។

ក៖ម៉េចទៅយាយ?

ខ៖ គាត់ឈឺនោមគាត់វាខ្វាស់ៗៗចេញមកអញស្មានតែអាញើង ខោកក្បាលខ្លូស សូមស្មាទោសព្រះអង្គអើយ ដាក់ក្បាលទូងទូងពីរដៃ ហ្អែងចេញមកធ្វើអីហ្អែងចេញមកធ្វើអីហ្អែងដឹងគ្រាប់កាំភ្លើងហ្អែងចេញមកធ្វើអី??មីនាងអញទេ អូយ!!

ក៖តាញ៉ុម!!!

ខ៖អើរតាញ៉ុម អញដាក់ពីរដៃស្មាទោសព្រះអង្គអើយ ស្មានតែអាញើងចេញមក!!មីនាងអញទេ អញឈឺនោម។ក៖ហ៊ីៗ!!ខ៖ដាក់ពីរដៃហើយស្រេច។

ក៖តាឡេ!!

ខ៖ ហ៊ីថាប្រវត្តិថានេះណាស់ ជូរចត់ណាស់!!

ក៖ចា៎ហើយយាយពេលហ្នឹងទំលាក់គ្រាប់ផូងផាំងអីពេញនៅហ្នឹងម៉ងយាយហេ?

ខ៖ហ៊ី ព្រលឹមឡើងអញប្រាប់ហា៎ ដល់បាញ់អស់ចិត្តដល់ពេលភ្លឺឡើងម៉ោង៧ ម៉ោង៨អាញើងហើយអាសុខាអាអស់ហ្នឹង វាមកមើលត្រង់អាកន្លែងគុក អាគេហៅអាស្ពានថ្មយើងអាខាងលិចហ្នឹង!!

ក៖ហ្នឹងហើយហ្នឹងហើយ!!

ខ៖ហើយឡើងទៅមិនមានគេអាផ្ទះថ្មអាផ្ទះអាតាសាំងណៃអីគេនោះផ្ទះគេថ្មហ្នឹង ហើយដើមមៀនហ្នឹង ហើយពោះវៀនទៅនៅដើមមៀនហើយឈាមបាញ់អូយ ខ្ទៀតក្បាល អាខ្លះរុំពោះវៀនអាខ្លះរុំអី!!ស្រាប់តែអាអស់ហ្នឹងស្រាប់ទៅមើលទៅមើលថាទៅមើលទៅមើលអត់អាណា អាស្រីៗហ្នឹងអត់ទៅមើលទេ អាក្មេងៗយប់ឡើងអាញើងអាសុខាស្រែកអាញ៉ែអាញ៉ៃ អើយហ្អែងមើលអានោះអើយហ្អែងមើលអានោះ។

ក៖សប្បាយយាយហេ?

ខ៖សប្បាយស្អី!!

ក៖ស្រម៉ៃហេ?

ខ៖ អើរស្រម៉ៃ យប់ឡើងវាប្រមើរវានោះ!!

ក៖ហ្នឹងហើយហ្នឹងហើយ!!

ខ៖ អត់កើតទេ ស្អែកឡើងប៉ាអាមលថា ប៉ាអាម៉ៅថាហ៊ីម៉ែអាញើងអើយនៅមិនកើតទេប្អូនថ្លៃជីដូនមួយហ្នឹងហា៎!!ក៖ហ៊ី!!ខ៖ប៉ុន្តែគាត់ហៅខ្ញុំម៉ែអាញើង!!ក៖ចា៎!!ខ៖ហើយខ្ញុំហៅគាត់អាម៉ៅៗនៅរាល់ថ្ងៃនេះ!!ក៖ចា៎!!ខ៖ម៉ៅកូនយាយណ៊េនម៉ែក្មេកអារ៉ា!!

ក៖ចា៎ស្គាល់ហើយ!!

ខ៖ ម៉ែស្រីមាសហ្នឹង!! ម៉ែអាញើងអើយយើងនៅមិនកើតទេយើងទៅ!! ញ៉ុមថាប៉ាអាម៉ៅឯងទៅឯណា? នាំគ្នាជំលៀសទៅអូរបែកក្អមហ្នឹងទៅ!!

ក៖បានទៅណោះទៅ!!

ក៖បានទៅណោះទៅ?

ខ៖ ទៅនៅអូរបែកក្អម។

ក៖តែយាយញ៉ុមឮម៉ែញ៉ុមនិយាយថាស្អីគេពេលនៅតាខ្មៅហ្នឹងហា៎ស្លាប់សាហាវណាស់ គេយកអាត្រាក់យកមកចូកខ្មោចទៀតយាយហេ?

ខ៖ហ៊ី!!!ឈ្មោះមីចិននៅក្បែរហ្នឹង ចិននៅក្បែរហ្នឹងឈ្មោះជូរជូរប្តីវាឈ្មោះអាច្រឹង ប្រពន្ធវាលក់លតឆារអាហ្នឹងនៅផ្ទះជាប់រាប់អានគ្នាដែរហ្នឹងហា៎!!ក៖ហ៊ីៗ!!ខ៖ស្រាប់តែឆាំងឆាំងមកវានៅជ្រុងជ្រូកហា៎វាទៅពួនក្បែរទ្រុងជ្រូកឆាំងឆាំងរលំឡើងក្រាំងៗអញ្ចឹងទៅ!!អាឈិនហ្នឹងវាលូនលូនទៅវាកោសវាកោសអាបន្លាលួសហា៎ បន្លាលួសធ្វើទ្រុងជ្រូកហ្ហ៎!!វាឈាម ម៉ែវាអើយអញត្រូវគ្រាប់ហើយ!!

ក៖អាកោសទ្រុងជ្រូកសោះហ្នឹងហា៎!!

ខ៖ម៉ែវាអញត្រូវគ្រាប់ហើយ ហើយឯងចុះដេញវាម៉េច ហើយដល់ស្ទាបទៅវាឈាមហ្ហ៎!!ឈាមឈាម អញត្រូវគ្រាប់ដែរ ដល់ភ្លឺឡើងស្អីហ្អងកោសបន្លាលួស!!អើយកាលហ្នឹងលំបាកវេទនាណាស់សួរតាឡេមើល!!បានបែកគ្នាត្រឹមហ្នឹងហិ!!ក៖ចា៎!!ខ៖បែកតាឡេបែកយាយវ៉ាន បែកស្អីហើយខ្ញុំទៅនៅអូរបែកក្អម ទៅចេញពីតាខ្មៅអាណាទៅរាងខ្លួនអាណាទៅបាត់បែកគ្នារហូតអញ្ចឹងទៅ!!ក៖ចា៎!!ឋ៖ហ្នឹងហើយ។

ក៖បែកគ្នាអញ្ចឹងទៅ!!

ខ៖ហ្នឹងហើយ!!បែក។

ក៖ហើយដល់ពេលនេះដល់គេចូលក្នុងជំនាន់ប៉ុល ពត ពេលហ្នឹងថ្ងៃចូលប៉ុល ពតយាយទៅនៅភ្នំពេញឬក៏ទៅនៅអើរទន្លេបាទីហើយ ពេលនៅជំនាន់ប៉ុល ពតហា៎!!

ខ៖ នៅពេលប៉ុល ពតគេជំលៀសមកញ៉ុមមិននៅអូរបែកក្អមហ្នឹង!!ក៖ចា៎!!ខ៖គេថានៅអូរបែកក្អមគេថាហ្ហ៎ទៅស្រុកវិញទៅស្រុកវិញជំលៀស៧៥(១៩៧៥)ហ្នឹងមិនជំលៀសមកស្រុក។ ក៖ចា៎!!ខ៖ហ្នឹងគេហ្នឹងដេញអោយមកស្រុកវិញអាតេអាតាយ អូយអាកង់អូសតែដង់មួយអូសច្រវ៉ាត់តែអូសដាក់តែឆ្នាំងបាយឆ្នាំងសំលរអង្ករ!!! តាមផ្លូវពីអង្ក្រឺតៗៗ៧យប់៧ថ្ងៃទំរាំចូលដល់ទន្លេបាទីហា៎!!

ក៖ចុះម៉េចយូរម្ល៉េះជិតសោះហ្នឹង។

ខ៖នៅជាប់មួយក្រឺតៗៗ!!ក៖ហ្ហ៎ហ្ហ៎!!ខ៖ កកដូច កកម៉េចគេហៅថាមនុស្សនោះមនុស្ស!!

ក៖តាមផ្លូវហ្នឹងយាយហេ?

ខ៖យប់ត្រឹមម៉ាន ដេកស៊ីកណ្តាលហាលភ្លៀងហាលខ្យល់ហ្នឹងទៅហើយស៊ីទៅដាំបាយមានអង្ករហ្នឹងចេះតែស៊ីទៅ យប់ត្រឹមម៉ាន ញ៉ុមមកស៊ីនៅហ្នឹងដើមត្រាំងទេនេះ នាំគ្នាដូសទឹកអណ្តូងគេដូសទឹកហ្នឹងយកច្រមុជអ៊ីចឹងទៅលើកមកសុទ្ធតែសក់ ខ្មោចគេទំលាក់ក្នុងអណ្តូង។

ក៖យាយអើយយាយខ្ពើមងាប់ហើយ!!

ខ៖ក្អួត ក្អួតលែងចេញហើយ!!ក៖អូយ!!ខ៖ប្រាប់អោយហើយគេហៅភូមិដើមត្រាំងហើយមកនៅខ្លោងទ្វារអង្គកំប៊ូចមកដល់ត្រឹមហ្នឹងមួយយប់ទៀត!!

ក៖ហ៊ី!!ពេលហ្នឹងមនុស្សច្រើនម៉ងយាយហេ?

ខ៖ ថាហ៊ី!!

ក៖យាយនិយាយថាទៅទន្លេបាទីហ្នឹងតាមផ្លូវជាតិលេខពីរហ្នឹងតើហី?

ខ៖ យើងមកផ្លូវនេះណាស់!!ក៖ហ៊ីៗ!! ហើយដល់គេជំលៀសគេអត់អោយចូលមកផ្លូវហ្នឹងទេអោយទៅផ្លូវថ្នល់អាផ្លូវជាតិលេខ៣ ផ្លូវលើ!!

ក៖ហ្ហ៎ផ្លូវទៅកំពត តាកែវអីវ៉ាន់ហ្នឹងអញ្ចឹងណោះ?

ខ៖ ហ្នឹងហើយផ្លូវហ្នឹងហើយ គេអត់អោយមក មកដល់កន្ទួតហើយត្រូវបែកមកឯណេះក៏គេអត់អោយបែកដែរគេអោយទៅទៀត ទៅមិនមែនចូលអង្គកំប៉ូចចូលត្បែង!!

ក៖ហ្នឹងហើយ។

ខ៖ហ្នឹងហើយ។

ក៖ឆ្ងាយអោយវៀង។

ខ៖អោយចូលមកខ្នារត្បែងវិញមកដេកនៅក្លោងទ្វារអង្គកំប៉ូចហ្នឹងមួយយប់ទៀត!!

ក៖ញ៉ុមក៏ស្គាល់!!

ខ៖ហ្នឹងហើយដេកក្លោងទ្វារអង្គកំប៊ូចហ្នឹងម្តងទៀត បានភ្លឺឡើងក្រឺតៗៗបានតានៅតាអីគេបានគេអោយពួកអ្នកគេគេហៅពួកមូលដ្ឋានចាស់គេ គេពួកអាមូលដ្ឋានចាស់ មិនមែនអាអ្នកគេជំលៀសទៅទទួល ណោះទៅទទួលញ៉ុមទៅទទួលតានៅទៅដល់តានៅទៅទទួលនៅវត្តអង្គកំប៉ូចហ្នឹងហា៎!!ទៅទទួល ទទួលដល់ខ្នារត្បែងហ្ហ៎!!ដល់ទៅដល់តាឯណាប៉ាខ្ញុំ ឯណាប៉ាខ្ញុំ អើយប៉ាហ្អែងស្លាប់បាត់ហើយ!!

ក៖ហ៊ីឪពុករបស់យាយហ្នឹង?

ខ៖ហ្នឹងហើយ តាញ៉ុមប៉ាញ៉ុមហ្នឹងហ្នឹងហើយ!!

ក៖អញ្ចឹងគាត់ស្លាប់ពេលចូលប៉ុល ពតហើយហេ?

ខ៖ ស្លាប់នៅក្នុងប៉ុល ពតហ្នឹង។ក៖ហ៊ី!!ខ៖គាត់ស្លាប់ក្នុងពេលក្នុងប៉ុល ពតហ្នឹង ហើយដល់យាយម៉ែចុងបានមកស្លាប់នឹងយើងឥឡូវទេនេះណាស់!!ក៖ចា៎!!ខ៖ស្លាប់ ម៉ែចុង។

ក៖អើយយាយអើយដល់ពេលអញ្ចឹងពេលដឹងបងប្អូនមួយៗស្លាប់នេះអានេះស្លាប់នេះអានោះស្លាប់នោះ ឪស្លាប់ បងស្លាប់ ម៉ែស្លាប់!!

ខ៖ដឹងស្លាប់មុខអាម៉េចអីអាម៉េចផងហ្នឹង!!ក៖ហ៊ី!!ខ៖ ហ្នឹងហើយ ទៅជំលៀសចូល មកដល់ខ្នារត្បែងហ្នឹងមួយយប់ទៀត ៧យប់៧ថ្ងៃបានចូលមកដល់ទន្លេបាទី មកដល់ផ្ទះគេអត់អោយចូលផ្ទះយើងទេគេយកយើងទៅដាក់នៅព្រៃលើ។

ក៖ហ្នឹងហើយ។

ខ៖នៅឯខ្ញុំនៅឯ!!

ក៖ក្នុងព្រៃម៉ងហេយាយហេ?

ខ៖ អត់ទេ នៅចំការដូច ស្គាល់ចំការដូងទេ?

ក៖ស្គាល់!!

ខ៖នៅហ្នឹងញ៉ុមនៅម្តុំហ្នឹង ញ៉ុមនៅចំការដូងហ្នឹង!!ក៖ហ៊ី!!ខ៖នៅហ្នឹងគេយកដាក់ម្តុំចំការដូងហ្នឹង!!

ក៖អ៊ីចឹងពេលប៉ុល ពតហ្នឹងអត់បានទៅនៅស្រុកយើងទេហេ?

ខ៖ហើយមកបញ្ចប់ត្រឹមប៉ុល ពតហ្នឹងខ្ញុំនៅគេអត់អោយទៅនៅផ្ទះយើងគេអត់អោយទៅនៅចូល គេអត់អោយចូលផ្ទះរបស់យើង ផ្ទះរបស់យើងមានហើយ​ដីរបស់យើងវាអត់អោយស្គាល់វាអោយយើងទៅនៅចំការដូច នៅចំការដូងហ្នឹងវេទនានៅចំការដូងហ្នឹងទៅបានគេរៀបតាហ្នឹងអោយខ្ញុំតារ៉ែន!!

ក៖តារ៉ែន អ៊ិចឹងទៅ!!

ខ៖ហ្នឹងហើយ ។

ក៖ ចូលបានប៉ុន្មានឆ្នាំយាយបានគេរៀបអោយតារ៉ែនឆ្នាំប៉ុន្មាន?

ខ៖ ៧៦(១៩៧៦)។

ក៖ហ្ហ៎ទឹមតែចូលដែរហ្នឹង!!

ខ៖ ៧៥(១៩៧៥)៧៦(១៩៧៦)យើងគេអោយចូលមកចង់ចូលកន្ទុយ៧៥(១៩៧៥)ហើយហ្នឹង!!ក៖ហ៊ីៗ!!ខ៖យើងចេញមកពីភ្នំពេញមកណាស់!!ក៖ចា៎!!ខ៖អើរកាលចូលដល់៧៦(១៩៧៦)បងធំគេគេអោយប្រុសៗចង់បានប្រពន្ធ ដល់គេអោយដើរអោយរើស!! រើសមករើសប៉ះខ្ញុំ!!

ក៖តាគាត់ធ្វើអីគេបានបានគាត់រើសប្រពន្ធបាន?

ខ៖ គាត់នៅក្នុងអង្គភាពគេគាត់អ្នកដាំបាយធ្វើចុងភៅ។

ក៖ហ្ហ៎អញ្ចឹងហេងហើយយាយ ហូបបានស្រួលហើយអ៊ីចឹងយាយហេ?

ខ៖ហ៊ីអត់ចេះខ្វះទេ លួចយកអោយមួយកាម៉ែលកាម៉ែល!!

ក៖ហ្ហ៎អញ្ចឹងរួចធូរយាយអើយ!!អញ្ចឹងម៉ាចប់ជំនាន់ប៉ុល ពតហ្នឹងមកគឺយាយអត់ពិបាករឿងហូបហ្នឹងម៉ង?

ខ៖ហូបហេ?ក៖ចា៎!!ខ៖វា វាពិបាកដែរ ពិបាកអញ្ចេកកាលដល់នៅកាលពីមិនទាន់បានតារ៉ែនយើងលួចគេដែរហ្នឹង!!ប៉ុល ពតគេមិនអោយលួចទេណាស់ តែអ្នកណាគេលួចគេចាប់ដាក់!ក៖ចា៎!!ខ៖គេចាប់សម្លាប់ចោលហ្នឹងម៉ង!!

ក៖ហ្នឹងហើយ !!

ខ៖ អោយតែលួច ហើយយើងបើមិនលួចអត់អីស៊ី!!

ក៖ហ្នឹងហើយ។

ខ៖យើងគេអោយដាំដំឡូង គេអោយដាំដំឡូងមី គេអោយដាំអំពៅ គេអោយដាំស្អី តែគេអត់អោយស៊ី!!គេអោយស៊ីរួមក្នុងបបរគេអោយស៊ីបបរមួយខ្ទះ អង្ករដាក់អង្ករតែ២ ៣កំប៉ុងគេដាក់ដំឡូងមីទាំងដុំទាំងដុំហ្នឹងទៅ!!

ក៖ហូបអ៊ីចឹងទៅ?

ខ៖ ចេះតែហូបអញ្ចឹងទៅ!!ហូបទឹកហ្នឹងអញ្ចឹងទៅ!!

ក៖យាយដែលឃើញអ្នកណាគេសម្លាប់មនុស្សហេ?

ខ៖ អត់ឃើញទេប៉ុន្តែយកទៅបាត់យកទៅបាត់ យកទៅបាត់!!ក៖ហ្ហ៎!!ខ៖ហ្នឹងហើយ!!

ក៖អ៊ីចឹងពេលឃើញភាគច្រើនឃើញតែពេលត្រូវគ្រាប់ត្រូវអីពេលជំនាន់លន់ នល់ ទេ?

ខ៖ហ្នឹងហើយ។

ក៖ប៉ុល ពតក៏អត់សូវឃើញអីដែរប៉ុន្មានដែរយាយណោះ?

ខ៖ ឃើញប៉ុន្តែគេយកទៅសម្លាប់ យើងឃើញអាណាហ៊ាន យកតែមួយដាក់ឡានទៅយើងនេះចង់លេចអាចមន៍ហើយ!!!ក៖ហ៊ី!!ខ៖ហ៊ីគេទៅហើយមិនដឹងអញថ្ងៃណា!!

ក៖សុទ្ធតែដឹងខ្លួនមុនដែរយាយហេ?

ខ៖ មិនដឹងម៉ោងណាមិនដឹងថ្ងៃណា ខ្ញុំដឹងតែ សឿន អីវ៉ាន់ សឿនកូនតានេះអីវ៉ាន់ហា៎គេយកទៅសម្លាប់គេយកប្តីទៅសម្លាប់ហើយមកយកប្រពន្ធទៅទៀតហា៎!!សឿនហា៎!!

ក៖ខុសអីគេ?ខ៖ហា?ក៖ខុសអីគេ?ខុសអីបានយកទៅហ្នឹង?

ខ៖អត់ដឹងរឿងស្អីទេ យើងនិយាយអីខុសបន្តិចមិនបានទេ !!ដូចថាយើងនិយាយស្អីវាខុសយកទាំងកូនៗពីរស្រីមួយហើយនឹងសឿនហ្នឹង អាហ្នឹងញ៉ុមដឹងតែប៉ុណ្ណឹងខ្ញុំដឹង វានៅផ្ទះវាស្រែកថាអ៊ំអើយអ៊ំអៀញអើយញ៉ុមលាហើយ គេយកទៅសម្លាប់វត្តកោះហា៎!!!

ក៖យាយអើយ!!

ខ៖ អ៊ំអៀញអើយខ្ញុំសុំលាអ៊ំឯងហើយ!!លាខ្ញុំហា៎!!យើងអត់ហ៊ានមើលគេទេណាស់!! គេអាខ្ទមជញ្ជាំងស្លឹក គេនៅខ្ទមហ្នឹងនោះ!!ក៖ហ៊ី!!ខ៖លួចហែកមើលទៅក្មួយលោកអើយ!!

ក៖ស្រណោះណាស់យាយ!!

ខ៖ហ្នឹងកូនយាយ យាយសាវតានៅ។ក៖ចា៎!!ខ៖ហ្នឹងហើយ!!នៅផ្ទះជិតគ្នាហ្នឹងហា៎!!ហើយដល់នេះមិនយកប្អូនខ្ញុំប្អនជីដូនមួយគាត់​ កូនមីងយ៉ាន់ញ៉ុមមីយន់ហ្នឹង ពោះធំជិតគ្រប់ខែហើយ ញ៉ុមទៅមិនរួចទេញ៉ុមទៅមិនរួចទេ!!ពោះធំជិតគ្រប់ខែ អត់ទេត្រូវតែទៅ។

ក៖យកទៅសម្លាប់ចោល?

ខ៖ពោះធំ!!ក៖ចំ!!ខ៖គ្រប់ខែហើយទៅមិនរួចជិតឈឺ ចង់ឈឺពោះហើយហ្នឹងណាស់!!យកតែកូនមួយដឹកដៃកូនមួយហើយកូនក្នុងពោះ ពោះធំហ្នឹងនៅវត្តកកោះហ្នឹង!!ហ្ហ៎!!អាវង្សប្អូនញ៉ុមប្អូនមីស៊ីមននេះ ប្អូនមីស៊ីមនបង្កើត!!ស្គាល់ស៊ីមនអាណាង?

ក៖ហ្នឹងហើយ ស្គាល់!!

ខ៖ប្អូនស៊ីមនអាវង្សហ្នឹងញាត់ក្នុងចែដីវត្តកោះ!! ញាត់ទាំងរស់ខ្ទប់ ចាក់ក្នុងចេតិយ ។

ក៖ចាក់សោរចោលម៉ងយាយហេ?

ខ៖ហ្នឹងអត់អោយចេញទេ ងាប់ទៅ!!

ក៖ចំសាហាវម្ល៉េះ!!

ខ៖ហ្នឹងឪស៊ីមនខឹងណាស់ ឪស៊ីមនរាល់ថ្ងៃហ្នឹងហា៎!!ក៖ហ៊ីៗ!!ខ៖ពូផុនហ្នឹងហា៎!!ក៖ចា៎!ខ៖ឃើញសឹងតែថា ឃើញអាហ្នឹងដែលយកទៅនឹងណាស់!!ឥឡូវវាអត់នៅហ្នឹងទេវានៅណោះ!!

ក៖ហា៎!! អាអ្នកយកទៅនៅរស់រាល់ថ្ងៃទេ?

ខ៖ អើរ!!ហើយអាឌុចអាឌុចស៊ីមនុស្សនោះ!!ក៖ហ៊ី!!ខ៖ឥឡូវងាប់ហើយអាឌុចហ្ហ៎ !!សម្លាប់មនុស្សហើយភ្លេតឆាថ្លើមមនុស្សស៊ីភ្លាម!!

ក៖ហ៊ានវះយកទៀតយាយណោះ?

ខ៖ វះថ្លើមឆាភ្លេត។

ក៖សាហាវម្ល៉េះ!!

ខ៖ដល់វាដល់តែស្រុកអញ្ចឹងទៅវាភ្នែកវាសុទ្ធតែឈាមក្រហមងែងឥឡូវងាប់ហើយ!!

ក៖តែពេលបែកប៉ុល ពតមកវាអត់មានអ្នកណាគេយកទៅសម្លាប់ចោលដែរយាយហេ?គេឈឺចាប់ដែរ!!

ខ៖អត់មានអាណាគេឈឺចាប់យកវាសោះ!ដល់នេះវាងាប់ វាងាប់ អីថា យកដាក់គុកព្រៃសរដែរមិនដឹងយកដាក់ជាប់ ចូលគុកព្រៃសរដែរ តែចេញមកវិញងាប់ទៅ!!

ក៖អោយវាសមនៅក្នុងគុកហ្នឹងអ៊ីចឹងទៅ!!យាយដល់ពេលអាថ្ងៃចប់បែកអ៊ីចឹងមកម៉េចដែរយាយចប់បែកមកគិតថារួចខ្លួនហើយហ្នឹងហេ?

ខ៖៧៩(១៩៧៩)ដែរគេរំដោះ!!

ក៖៧៩(១៩៧៩)បែកមកអាហ្នឹងចប់ហើយហេ?

ខ៖ ហ្នឹងហើយចប់៧៩(១៩៧៩)បែកមកហ្នឹង មិនបែក៧៩(១៩៧៩)ហ្នឹងគេមិនវៀតណាមទៅរំដោះយើងហ្នឹង មិនឌីភ្នំពេញឌីភ្នំពេញមិនរត់មកអាតេអាតាយ៧៩(១៩៧៩)រត់មកនេះចោលអស់នេះហ្នឹង!!!

ក៖អាឌីដូវហ្នឹងទៅណា!!ឌីហ្នឹងទៅ!!

ខ៖ឌីឌី វាថាឌីឌីភ្នំពេញ ឌីឌីភ្នំពេញឌីឌីឌីភ្នំពេញ វាថាអោយមកភ្នំពេញមកអាណាទៅព្រៃណាគៀរយកមកភ្នំពេញទាំងអស់!!ក៖ហ៊ីៗ!!ខ៖ហ្នឹងចប់ហើយហ្នឹងអាហ្នឹង!!

ក៖អ៊ីចឹងរួចខ្លួនហើយ!!យាយដល់ពេលចប់ជំនាន់ប៉ុល ពតហើយរកស៊ីអីគេវិញ?

ខ៖៧៩(១៩៧៩)ហ្នឹង?

ក៖បែកមកហើយមកអស់រលីងហា៎?

ខ៖ បែកមក បែកមកពីប៉ុល ពតមក៧៩(១៩៧៩)មិនមកនៅព្រែកហូរហ្នឹងទាំងអស់គ្នា។

ក៖ផ្ទះហ្នឹងម៉ងហេ?

ខ៖ អើរមកនៅដីខ្ទម ដីគេរត់ចេញអាណា អាណាគេរត់ទៅស្រុករៀងខ្លួនអាគេដេញមកនេះមកយើងមិននៅដីគេហ្នឹង!!ក៖ហ៊ី!!ខ៖ហ្នឹងមិនដីអស់ហ្នឹង ដីរបៀបខ្ទមប៉ុន ទូចៗហ្នឹង!!

ក៖តែយាយពេលយាយមកនៅដំបូងយាយមកនៅដីខាងនេះឬក៏ដីខាងណោះ?

ខ៖ នៅខាងណោះ អានេះនៅខាងដីយាយចាន់ យាយចាន់តាឈុំ។

ក៖តែញ៉ុមឮម៉ែញ៉ុមនិយាយថាពេលម៉ែញ៉ុមការមកមកនៅដីយាយមកនៅហ្នឹងហិ!!

ខ៖ ម៉ែហ្អែងការហើយនៅឯណោះ។ក៖ហ្ហ៎!!ខ៖ការអាញើងការ ការអាញើងហើយការនារីការមីសឿនអាចាន់ ការច្រើនណាស់ ការម៉ែហ្អែង សុទ្ធតែប្តេជ្ញាហើយ។

ក៖បែកមកអញ្ចឹងទៅហី?

ខ៖ ដីនោះទេអញដីនោះទេ ដល់តែតាឈុំយាយចាន់ហ្នឹងគាត់រត់ទៅនៅភ្នំពេញទៅបានដីនៅភ្នំពេញណោះទៅអញហ្នឹងក៏មកយកដីនេះទៀតមក !! ង៉ែងយកដីអញមួយទៀតទៅង៉ែងយកកដីអញមួយទៀតទៅតាឈុំយាយចាន់ហ្នឹងហា៎!!ហ្នឹងហើយ បាននៅហ្នឹងទៅ!!!

ក៖អញ្ចឹងចេះតែមករស់នៅសុខសាន្តអញ្ចឹងទៅ?

ខ៖រស់នៅមកដល់បច្ចុប្បន្នយើងហ្នឹង។

ក៖តែយាយឥឡូវកូនស្លាប់ប៉ុន្មាននាក់ហើយ?

ខ៖អ្នកណាគេ?

ក៖យាយស្លាប់កូនប៉ុន្មាននាក់ហើយ?

ខ៖ញ៉ុមហេ?

ក៖ហ្នឹងហើយ។

ខ៖ស្លាប់អស់ហើយ។

ក៖នៅតែប៉ុន្មាននាក់ឥឡូវ?

ខ៖ តាំងពីលន់ នល់ ប៉ុល ពតឥឡូវនៅសល់តែ៤ ស្លាប់អស់៧។

ក៖អ្នកណាគេមើលនៅអ្នកណាគេខ្លះ?នៅពូជាតិ។

ខ៖នៅអាជាតិ នៅអារី អារិទ្ធអាជាតិហើយបងយាយម៉ៅហ្នឹង។

ក៖ហ្នឹងហើយ!!

ខ៖អារីអារិទ្ធអាជាតិយាយម៉ៅហ្នឹង។

ក៖ចា៎!!ហ្នឹងហើយ អ៊ីចឹងជីវិតយាយសង្ខេបមកប៉ុណ្ណឹងហេយាយហេ?

ខ៖ហ្នឹងសង្ខេបហើយ!!

ក៖មើលឥឡូវឈប់សិន មើលចុងក្រោយមួយទៀតមើល ផ្តែផ្តាំអីគេខ្លះអោយកូនចៅជំនាន់ក្រោយដើរលើផ្លូវម៉េចដែរ?

ខ៖ដើរដើរ កុំអោយដើរលើផ្លូវអាក្រក់ ដើរតែផ្លូវល្អទៅ!!ក៖ហ៊ីៗ!!ខ៖ពីដើមមកពិបាកណាស់ វេទនាណាស់ យើងឥឡូវបច្ចុប្បន្នឥឡូវធ្វើម៉េចអោយតែបានល្អធ្វើម៉េចអោយតែបានសុខធ្វើម៉េចកុំអោយដើរផ្លូវវេចកុំអោយដើរផ្លូវខុសសុំតែប៉ុណ្ណឹងសុំតែអោយតែដើរផ្លូវត្រង់ដើរផ្លូវល្អ!!

ក៖ហ្នឹងហើយ!!

ខ៖ហ្នឹងហើយ ធ្វើបុណ្យធ្វើទានទៅ!!ក៖ហ៊ីៗ!ខ៖តែប៉ុណ្ណឹង។

ក៖ អរគុណច្រើនយាយសំរាប់ការសំភាសន៍នៅក្នុងថ្ងៃនេះហើយអ្វីៗទាំងអស់កូនចៅយាយនឹងដឹងលឺស្តាប់នៅក្រោយៗទៀតទុកអោយចៅចៅស្តាប់យាយ។

ខ៖ហ្នឹងហើយ។

ក៖អោយស្គាល់ពីប្រវត្តិយាយអៀញ។